url: =Thai te’n Kawlgam ah Hospital nasia mahmah 2 lamding :: ZOMI DAILY\nposted on 28 January 2015 at 2:44 pm Lomkholna: Health, Myanmar, News, Sawltak\nThai gamsung Private Hospital Group lakah agolpen thumna in aki ciamteh ahi “Thonburi Hospital Group” te’n Kawlgam ah zato nasia mahmah 2 lamding in thukimna neikhin cih Bangkok Post te’n genkhia hi. Thonburi Hospital\nGroup te leh Ga Mone Pwint Company te’n hih zato lamtheih nadingin thukimna suaikai tading uh a, tuakhit ciangin zato innpi lampahding uh cihi.\nThonburi Hospital Group aneipa pen Dr. Boon Vanasin hi a, Thai gamsung bekbek ah zato 22 neikhin hi. Yangon ah US$100 Million bei in zato hoihmahmah, Standard sangmahmah nih lamding in akipanta hi a, Mandalay ahzong zato khat lambeh tohding gelnanei cih kiza hi.\nKawlgam sungah Ga Mone Pwint Company tetawh na semkhawmding uh ahih manin, 40 Percent pen Thonburi Hospital Group hiding a, adang 60 Percent pen Ga Mone Pwint Company khutsung hiding cihi.\nDr. Boon Vanasin in agenkhiatna ah amau Company pen Kawlgam ah Full Operation Hospital in alut masapen hiding cihi. Hih Hospital nihte hangin Kawlgam sungah cidamna Health Care lamsang khantohna tampi piazoding in ki lamen a, tuaban ah Thai gam paisese kullo in zatui hoihnono tawh Kawlgam ah cina te kibawlthei tading ahih manin, mipi te’n tampi noptuam pihding zong ka lamen mahmah hi cihi.\nThonburi Hospital Group te Hospital anih in ki zokhin leh lupna 400 phading cihzong kiza hi.\nKawlgam pan mihau te, sumhau te in natna khatpeuh aneih uhciang in Thai gam ahih keileh Singapore cih gam khangtozaw te ah kibawlding in paipahpah uhhi. Thai gamsung ah gamdang pan cina akilakding in apai atamzaw pen Kawlgam pan ahih manin, Kawlgam ah zato honding a khentat hi ung cimawk hi.\nKawlgam khitciang atamzaw pen Europea leh Arabian Peninsula gamte pan ahihi. ZD Sawltak\nPrevious: 2014 kumsung Kawlgam gamvai lam ah mipi te deih mi 5 le deihloh mi 5 te\nNext: Solkha tang nuai ah Tedim khuapi (13) ~ Hau Za Cin


timestamp: atn

url: =Kammal kilawm pawlkhat (azom 01 August) :: ZOMI DAILY\nposted on 7 August 2014 at 6:22 pm Lomkholna: Article, DavidTuang, Zomi\nKammal kilawm pawlkhat\nI kha thanem ahih manin Pasian pelh ding hi lo a, i khanem ahih manin Pasian belh ding ahi hi.\nNgia hi napi-in, Tuu vun silh kitam a,Tahum hi napi-in, taang lakah a po nuam kitam hi.\nA tawntungin hoih zo lo i hih manin, i hoih zawh nading kisin tawntung ding hi pah hi.\nMawh lua khial lua kisa-in, Pasian in kei bang lel hong it lai zen tam maw, i cih laitak hun pen Pasian in hong it penpen hun laitak hi gige hi. Pasian’ maisak nopna pen mawhna khialhna tam maw tawm cihte tungah kinga lo zaw a, a ki tamzan’ lungtang leh a kisikkik nuntakna tungah kinga zaw hi.\nI khut nin-in a siangtho’ loh ciangin, deih bangin i zat ngam loh mah bangin, i lungsim leh i gamtatnate siangtho loin, a nit leh, Pasian in a ma deih bangin hong zangh thei lo hi.\nNangma dinmun leh nangma pianzia taktak,nang leh nang na kitel nak leh na utut-in,na pau ngam kei ding hi. Eima dinmun leh eima pianzia tak tak kitel lo pi-a,mawk paupauna pen haina kilatna hi-a,tua bangin,na om khak zenzen leh midangte’ upna leh muannate ngah thei/zo ngei lo ding na hihna phawk gige in!\nI Kha thahatpen lai takin Topa’n hong itin, hong pakta mahmah a, i kha thanem mahmah lai tak na ngawnin zong, Topa’n hong it veve-in, hong\npampaih tuan hetlo hi. Abei thei lo leh a kikheel ngei lo itna tawh hong it eite’ biak Pasian khat bek om hi.\nPasian ading ahih nak leh, i omna peuhpeuhah ihih theihna bangbang tawh ma pangin kipiakhia lel hi. Minam, Pawlpi leh tanau vai tawh kalsuanin biakpiakna sungah deidan’ i neih lai teng Pasian’ hoihna taktak mu thei ngei lo hi hang.\nKi lamdan’na a om lo pianthakna pen, ki tuhtuh napi-in a pokhia thei lo khaici tawh kibang hi. Ki tuhthuh napi-in a pokhia thei lo khaici pen a bangci khaici nam cih i thei hi.\nPrevious: Gmail ah Non-Latin Character tawh min ki gelhtheita\nNext: Kawlgam kumpi sanginn ah minampau (Ethnic Language) ki sinthei tading


url: =Tuunnu’ Suunkhua (Mother’s Day) ~ Pu Zokhai :: ZOMI DAILY\nposted on 6 May 2016 at 10:50 pm Lomkholna: Article, TuunlehZua, Zokhai\nTuunnu Suunkhua Thupuak! (Mother’s Day Message) :: “Tuunnu’ Suunkhua” ci-a lakam-tawh kong’ pulaakna ahang-pen “Nute’ Ni” cihciang-in “Mothers’ Day” hiding, leitung-ah nu nih anei peuhmah om theilo, naubu khatbek ciat pan-a asuak vive., hih ni apankhia mite mahmah inzong “Nu’ Ni” ci-ngiat ahihteh cihthu, leh “Suunni” cilehang vaan-a khuavaak hongpia nii (sun)-acihna hizeel ahihman-in lakam-in ni (day – khuavaak hun sungteng) suunkhua kici-a, nii (sun – khuavaak leh lumna hongpia vaan-a agolpi-pen) suunni, zaangni, kici aihman-in “Mother’s Day” ading “Tuunnu’ Suunkhua” ahongzangh kahihi. Tua-tawh kizuui-in “Father’s Day” zong “Zuapa’ Suunkhua” honghi dinghi. Tuunnu’ min-tawh kipsak pahni.\nTuunnu’ Suunkhua-tawh kisai kinialna leh kitukalhna omngei khin-a, taanglaai Greek te leh Romans te-in amau’ nusian biakna zuui-a abawl-uh Topa ZEISU’ hong suakma kum 250 laaipek-a abawl khitsa-uh hi-a, Church of England-in 1600 kiim-a kipan-in Abitlaai Nungak Mary pahtawina leh nute akipahtawi nading-in “Mothering Sunday” bawl uhhi. Biakna-in makaih ahihman-in Greek leh Roman biakna deihgawh-tawh hong kisuun-a, deihzah-in gamkeek zolo-in mun tampi lawh zolo-in kumzalom 19 sung-ah hong daai kiik-hi.\n1872 ciang-in laigelhsiampi leh leeltongsiampi (writer & poet) Julia Ward Howe-in June kaalnihna Tuunnu’ Suunkhua-a akibawl nading US Gamukte’ kiang-ah hong pulaak masa-a, ama’ omna Boston-ahzong June kaalnihna sim-in Tuunnu’ Suunkhua-tawh kisai kimuhkhopna leh kamkum khopna naakpi-in zomto den-in, “Daihna” bulphuh numeite’ suunkhua mipi’ lungsim-ah hongthun-hi. Lungkia hetlo-in azop tantan hang-in 1880 nungsang hong daaikiik leuleu-hi.\nAnunungpen “Tuunnu’ Suunkhua’ Tuunnu (Mother of Mother’s Day)”-pen US gammi Anna Jarvis hi-a, Tuunnu’ Suunkhua neihding alunggulhna leh akician lahthu/sil tampi gelh-in pawlpi biakinn tuamtuamte-ah hawm, upa vaaihawm phualte-ah puak kawikawi-in atawpna-ah 1914 May 8 ni-in, “May kaalnihna Nipi-pen Tuunnu’ Suunkhua” ahih nading US President Woodrow Wilson-in limkaai giap takpi-hi. Anna Jarvis hihzah-a athahaatna-pen ama’ pianna nu – Anna Marie Reeves Jarvis’ tawsawnna hi ciitciat laailaai-hi.\n“Tuunnu’ kiang-ah itna lahna”-pen leitung mihing khempeuh-in hoih asalo om buanglo ahih-tawh kizuui-in leitung-a gamlian masa khang masa khempeuh phial-in “Tuunnu’ Suunkhua” bawl uh-a, kumzalom 21 peetpeet ciang-in Zomite-zong bukaan khia hong-om zeuhzeuh-tawh kituak-in “Nute’ Ni” kici lanlan-in ataangpi (vekpi ahihloh hang)-in kibawl-a, nute itna la, lai, leeltong cihte akipanpan I-hihi. Anna’ patkhiat-pen dawi biakna-tawh kizom hilo-a, biakna khat bulphuh-a kipan-zong hilo-in “Nu: Tuunnu” itna ngiat-tawh anu’ thu mang-a hong kipto ‘gualzawhna’ ahihman-in leitung azelhzo hikha dinghi.\nTuunnu’ Suunkhua-a gending leitung-ah aminthang leh alamdang nu-manpha tampi http://www.livescience.com om-a, ahizong-in nang leh kei’ ading-in amanpha-lua, alamdang-lua omlo-hi. Nang’ ading-in na’ pianna na’ tuunnu bekmah na’ tuunnu hi-a, mite’ tuunnu bangzah-in thukhual-in, pil-in siam-in meelhoih taleh na’ tuunnu-pen na’ tuunnu ahihi. Hih kammal zah-a akhum kammal leitung-ah ka-muzo kei-hi.\nTuunnu Suunkhua-pen I’ pianna I’ nu-ciat I’ pahtawi theih hun hi-a, kuama’ hehtheih omlo, kizahpih maimai-theih omlo-in mikim’ ading nute phawkna laihoih, leeltong leh lahoih nonote na-khahkhiat theih hun ahihi. Zomi pupa ngeina-ah nulehpa khawng phat tangtang, ‘hong it-ing, hong ngai-ing’ cih tangtang tepawl zat kisiam lo-a, ngeina khat bang-in nana kineilo ahihman-in, ‘Nu-aw, na’ meel hoihlua, hong it lua-ing” cihding khawng haksa kisa mahmah-in kizahpih thei hihang. Pupa’ ngeina-ah kizanghlo ahihman-in a conservative diakte bang-in tuabang kipattahna-khawng thupi salo hihang.\nKhatveivei mi khatpeuh-in ama’ pianna Nu a-itna hongsuut ciang-in azahpih leh asim thadah-zong ki-om thei-a, ahizong-in thuhoihte ahoih-a ala-thei mite-in ama’ maailam phattuam nading-in mangthei ahihman-in gelhtaak sa-in ka’ pianna Tuunnu’ sinthu khaubang kongsuut nuam-hi. Ama’ min-pen Awi Khan Cing (Cingtom) hi-a, Pu Gualnam sungpan Pu Mitsuum suanmi ahihi. 1939 kum-in Zogam, Tedim Khuapiseh Laaitui Khua-ah suak-hi.\nKa’ Nu-pen meelhoih mahmah-a, Hualngo kual leh Lushei gam-a mi honkhat-in thei mahmah uhhi. 2000 kum-in Aizawl-a Lushei puteek pawlkhat-in, “Nang Laaitui na-hihleh Cingtom adam laai-hiam, na-thei kha-hiam?” hongci uh-a, “Ka’ Nu-hi. 1993 kum-in hong nusia khin” kacih ciang-in, “Cingtom, ta ding-in meelhoih keisicia” hongci uhhi. Tua puteekte ka’ Nu en ding-a Laaitui hongpai ngiat-uh cihi. Meelhoih mahmah napi-in kiniamkhiat mahmah-a, meelhoihna kiphatsakpih hetlo-hi.\nKa’ Nu leh ka’ Pa akiteen-a kipan-in mohoih ahihna kilangh sak-in, nasep haanciam mahmah, neeklehdawn kidawm mahmah, tua ziakmah-in gilpi natna angah ahihi. Nausuak dekdek, gil golpi nangawn-tawh simhlo kuan-in zolo kuan-a, suunsiah gina-zong kineilo, lokhomi kihi ahihman-in gilkial dangtaak naakpi-in thuakkha dinghi. Apasal-pen innluan ahihman-in innluah’ zii piicing ahih nading-in athukhualna leh athuakzawhna naakpi-in khangkhaan-hi. Saangkah hetlo-in, အ.အ.အ (အ သံုုးလံုုး) akici nitaak saang kah-in Zolai simthei-in tawmtawm gelhthei ciangbek ahihman-in tate lailam-ah deihsak mahmah-in hong tawsawn mahmah-hi.\nKa’ Pa-in Pasian’ Na hongsep ciang-in zinsuk zinto den-a, naute cinpih ngeilo, thamlo-in innvaai lovaai-ah ka’ Nu bekbek hongsuak-hi. Mi’ khawhcia ahihloh hang-in lokho-in, tua mah-tawh hongvaak ahihi. Ka’ Pa-in Pasian’ Na asep hang-in mite’ itna citpiak longal khasum peuhmah lalo ahihman-in ka’ Nu’ van naakpi-in gikding ahihlam anungciang-in akithei panpan ahihi. Pasian-in thupha pia ahihman-in lo neuno khat pan-in ante taksa-in, kumsim-in an kikham toto dinmun-ah ka’ Nu’ khutma alamdang ka-mu thei-hi. Lokhawh singpuak-pen nupi khempeuh lak-ah ahaatpen leh athasiallo penpen ding-in kaseh-hi, banghanghiam cihleh dam hetlo, gilpi natna-tawh cilgial phuulden kawmkawm-in asingpuak-pen kei leh ka’ nau-in ka-suanh zokei uhhi.\nPasal’ tung-ah akicing zahtaakna:\nHih-pen Zomi nupi khempeuh-in simleh ka-lunggulh ahihi. Ka’ Pa-pen Pasian’ Nasepna-ah khasum saanglo Evangelist ahihman-in innvaai lovaai khempeuh ka’ Nu-in hongvaan hi-a, tuapipi-mah ka’ Pa peuhmah maaipuam-tawh a-etlam ka-mu ngeikei-hi. Ka’ Pa-in asap naakleh ama’ omna pan-in “Hawi” cihsan-ziau ngeilo-in, “Bang-a, U?” acihleh agei tung lianlian-hi. (hih-pen thupi sa-in genzeel kahih man-in ka’ zii-zong ka-sap naakleh ka’gei hongtung lianlian-hi.). K a’ Nu-in ka’ Pa asap ciang-in “U” ci-in amin nangawn-tawh zomlo-hi, bangzah-in khum dinghiam! Ka’ Pa-inzong “Lawm” ci hiauhiau bek-a, amin-tawh asak ka-za ngeikei-hi.\nKhasum saanglo-a thamang, hunbei-den ka’ Pa-pen ka’ Nu-in naakpi-in itna leh zahtaakna pia-a, apau peuhmah khatvei-beek aniallam ka-za ngeikei-hi. Maaipuam leulau-a ka’ Pa’ pau adawnlam peuhmah ka-thei hetkei-hi. Ka’ Pa-inzong awkhauh peuhmah-tawh ahopihlam ka-za ngeikei-a, khatvei mahmahzong hap ngeilo-hi. Ka’ Pa-in ahihleh ko unau-zong khatvei-beek hong hap ngeilo, kiuh leh saat cih peuhmah hongzangh ngeilo-hi. Ka’ Nu-in ka’ Pa khatvei-beek phunsan ngeilo, thamlo-in, leengla honghawhte, ka’ Pute-a kipan akuamapeuh’ tung nangawn-ah ka’ Pa ahawmthawhna cihbang kammal ka-za ngeikei-hi.\nAhitheiding-tawh akisut hang-in hi hetlo-hi. Pasian’ Naseem-a zinden, inn hongciah sunsunleh Lai Siangtho sim, Pasian’ thu, leitungthu, thu-kineihna cihte-a kipan thudong-a honghawh khempeuh tutpih, holimpih, ka’ Nu leh atate hun hongpia ngeilo hi-a, hihbang mi-pen “Pasian’ naseem I-citazong-in” ci-a apasal aphunsanlo zii-pen tawm mahmah ding-in ka-umhi. Phunsan lehzong “ahiding mahhi” cihtheih luat ding-in Sia Thang Khan Hau (paisa)-in, “Sia Vungh-aw, na’ tate hunpia in, hongkhan ciang-in kisiikding hiteh” acih ciang-in ka’ Pa-in, “Haupu-aw, tate pattah nading ka’ nupa-uh’n laisiamna neilo kahih man-uh’n ken Pasian’ thu gen-in ka’ tate Pasian’ hilh ding-a apia hizaw-ing” ci-hi. Ka’ Nu leh ka’ Pa asutuah-nuam cihbang hilo-in ka’ Pa-in azii atate hun hongpiak zekding deihsakna ahihi. Ka’ Nu ahihleh phunsanlo thamlo-in, nuihmaai-tawh a’pasal muakden-a, Nu lamdang mahmah ahihbang-in Zii lamdang mahmah ahihi.\nTedim, Lawibual (BOC) Pa Hau (Pa Daal Kham leh Pa SuaDaalte’ pa) te’ kongbuuk-ah ka’ omlaai-uh 1977-79 sung-in ka’ Nu-pen “Ngalliam Tuunnu” ahihna tu-in hong pulaak khia-ing. Kei-pen kum 3 – 4 hi-in ka’ mitkha-ah honkhat luai laai-hi. Leiluum Sikha-pen numei khatbek genloh pasal nangawn honkhat alau mahmah-uh ahihi. Pa Hau te’ kongbuuk ka’ omna uhpen labuuk akici azawl pheiziau-a kilam hi-in innsung-zong kideiilo, pang4 ki-uum, atung siikkaang kikhuh cihciang hi-a, ahuan khang-ah peelthei I-cih pear kung lianpi po-hi.\nNitaak khat, sanggammeelmak (dusk) laaitak-in huan-ah ui honkhat-in naa-ziahziah ahihman-in baangkua kongbiang pan-in ka-etsukleh avom meumau agol mahmah khat peelthei kung tung-ah kingai-in tu-a, akiim-ah uite diang ziahziah-hi. “Nu, maa huan-ah..” kacihlianleh ka’ Nu hong leengphei-in ka’ baanbul-in hong mancip-in innsung-ah hongtuah phei-a, kong khaakcip saisai-hi. “Bang-a, Nu?” kacihleh, “Shiuuu” ci-in adaai ding-in honglak ziau-hi. Khuaziing pah-a, tua agol mahmahpen hongpai to-in innkuan-ah naak vanvan-hi. Ka’ Nu-in lupna-ah ka’ nau-tawh hongsial-in, khuukdin-in thungen-a, mei sumit-in “ihmu vuau, lau nading omkei” hongci-hi.\n“Lau nading omkei” ci ahihteh alauhuai khatpeuh om hizaw khading ci-in ka-hak teeltaal-a, mi’ daih mahmah khitciang-in inntung siikkaang hong kisiikphei ziahziah-in siikkaang bangpen hong depsuk gawp-in ka-muhi. Ka’ Nu-in kei a-ihmu khin hongsa-a, amah thoto khiankhian-in khuukdin-in thungen leuleu-hi. Ka’ lungsim-ah, tho khiankhian-a etsimding bekbek ka-ngaihsun-a, ahizong-in ka’ Nu-in hongtaai dinglah ka-uut kei-hi. Ka’ Nu-in thu anget khitteh hongzawt thiamthiam-a, a-ihmu kineih kahih man-in khuisa-in amah tawlnga leuleu-hi. Adenmah ciang-in innnuai pan-in sual hong khawngto leuleu-a, ka’ lupna bang-uhpen liing liahlaih zomawk-hi. Ka’ Nu thoto khiankhian leuleu-in thungen-a, athunget man naailo-in hongdaai dide-in, sawtlo-in ka-ihmu thei-hi.\nAziingciang-in Anlangh pan-in ka’ Pa hongtung-a, Anlangh-a sanggamte-in itna citpiak-a amat akgual nih hongpua-hi. Ak puul laaitak ahihman-in ka’ Nu’ kiang-ah ka’ Pa-in, “Akpuul-in hongpha veveding, go lelni’ng-e,” ci ahihman-in ka’ Nu-in akgo-in agilpeeng hong emsak-a, ka’ naulah kum khat khawngbek ahihman-in keiguak-in akgilpeeng emkeu ka-neek ciilna ahihi. Banghanghiam cihleh khua-ah hileh ute-tawh tawmtek-a kihawm kahih man-uh’n akgilpeeng cindum ciacia khawngbek akine ahihi. “Ka’ Nu-in zaantaak-a thupiang ka’ Pa’ kiang-ah agen tammaw” ci-in ka-ngaakngaakleh tuni ciangdong gen naailo-hi. Khua-ah 1990 ciang-in gen kizom-in ka-genleh ka’ ute-in, “Nang kum 3 vaaldeuh khawngbek, na’ mang hikha dinghi” ci-a, ka’ Nu-in, “Amang hi hetkei, kuama’ kiang-ah ka-genloh hiven., Khai-in aphawkloh kon’ genloh tampi omlaai-e,” ci-in nuui hiuhiau-a, ka’ mitkha-ah zaanni, tuni leh ka’ sihni ciangdong mang ngei nawnlo dinghi.\nNumei dang khatpeuh hileh, “hici, khaci, lau, khua-ah uutzaw,….” pauhlapding tamcihtak-a atam kimlaai, paulo phunlo-in apasal’ masuan-ah apasal alungnuamlo sakthei thu haksate nangawn paulamlo thamlo-in iimzo cihpen ka’ Nu-mahmah lamdang ka-sa ngaungau-a, “haangsan (brave)” ka-sa mahmah-hi. Tua ni-pen Leiluum Sikha munuam-a ka’ hah teeltaal manbek-a tua nitaak/zaan thupiang khatbek aphawkkha kahi zaw-a, kei leh ka’ Pa-in atheih khaakloh ka’ Nu-in Pasian aap-a a-iim khiinkhian Leiluum Sikha buaina tamveipi athuaklam anua ciang-in kithei saansaan-a, ka’ Nu-pen kei leh ka’ Pa leh ka’ sanggamte’ ading-in “Ngalliam” taktak-hi ci-in ka-kipsak seemseem-hi. Pasian upna bekbek-tawh Leiluum Sikha nangawn anangzo liimbelh Tuunno Ngalliam ahihi.\nLawibual pan-in 1978 kumbei lam-in Tedim Khuukpi Veeng aciki Lasiam Pu En Lam Cin te’ inn khang-ah Tualzaang-a ka’ behte-uh Pu Zaam Pau te’ inn saap-in ka-kituahphei leuleu uh-a, tua laai-ah Pi Maan Cin te, Pu Son Cin Lian te, Boo Zelman te, Lasiam Pu Am Pau cihte-tawh ka-kiveeng uhhi. Ka’ Pa-pen angei-mah bang-in azinden hi-a, ka’ Nu-tawh, ka’ nau leh ka’ U Ciin-tawh koteng innpi khat sung-ah ka-om uhhi. Lokhawh nadinglah lem taktaklo, ka’ Nu-lah summeet bawlna lamsang van-khawng zuak siausiau-theinam hilo ahihman-in singpuak-peuh naseppi-a anei suak-a, ahizong-in Sia Haupu (Thang Khan Hau) te’ khanghuan Tuilehluan-ah lo huangsungcia phial khawngkhat ka-kho uhhi.\nKhuukpi Veeng ka’ tunciil uh-a kipan veenglehpaam belhding meeltheih kician omlo thamlo-in, veeng naupangte-in naakpi-in hong simmawh uh-a, ka’ innsaap nangawn-uh suangtum-tawh hongdeeng zeel uhhi. Tui haksa ahihman-in khuukpi luui-ah beel kigual timtem-a, ka’ beel khawng-uh hong khuuksak zeel-uh ahihman-in beelkiilteng dep zihziah-hi. “Ta” I-neih takciang-in I’ tate hongki tuambawlsak kiukiau nangawn naakpi-in laaitang na mahmah ahihlam ka-veitheih takciang-in ka’ Nu alungtang bangzahtak-in naa-ding cih tu-in ka-theician seemseem-hi. Suaklu-peuh, thangkhuaipum-peuh tawi-in vaakkhia khale-ung hong kisut giap zeel-in, piakei le-uh hongvua giapzeel uhhi. Ka’ muhloh-in ka’ Tuunnu-in luankhi bangzahvei anuul zentam ci-panpan-ing.\nNi-khat Tuilehluan-ah ka’ Nu-tawh ka-kuan uhhi. Pa Haute’ lonawl taaksing tung-ah ngaltuun kaai khat mu-in Zongeina-tawh kituak-in amu masate-in naangkual-hiam lopateh hiam-tawh asing avialh naakleh kuamah dang-in tua khuai khoih theilo ahihi. Ka’ Nu-in lopa sauté bot-in tua taaksing phung-ah vial-hi. Zongeina khat honghilh nana-hi gige-hi. Kaal khat-khawng ciang-in (amin genkei ni-in, zong nana kisuang nawn hetkei unla) te-in ka’ Nu-tawh ka-kuan uhleh nana-haal uhhi. Ka’ Nu-in, “Hih khuai ko’ ciapteh masak hi-a, asing mahmah-zong Haupu te’ sing hiven, no abangci-a haalliang naivua?” acihleh “Nang-tawh bang kisai, ngaap nahihkeh paukawh” ci-ek mawk-hi. Ka’ Nu-in, “Aw, limtak nana-nei vualeh” ci-in lo-ah ka’ paisuk uhhi. Alungtang-ah bangzah tak-in avei-tam! Atapa naupangno’ khat maai-ah ‘simmawhna’ thuak, bangzah-in athangpaai zentam!!!\nNi-khat, Bawda Luui tung-a keenlak-ah singtom ding-in ka’ Nu-tawh ka-kuan uhhi. Ka’ Nu ahaangsan daan-pen tualaai-a ateeng Tedimte-in atom ngamloh keenlak-a singbulte ka’ Nu-in tom-a, kei leh ka’ nau (tua hun-in ka’ nau kum 3 vaalta) akhang-a luui-ah ka-vaakvaak uhleh sumkuang khat kamu uhhi. Nuamlua kisa-in mi’ hong muhloh khaakdingbang lau liang-in ka’ tawito laulau uh-a, anitaak ciang-in veeng tangvaalnote nih hongpai-in, “ka’ sumkuang-uh hongpia un” hongci-hi. Ka’ Nu hehpian-a, “No koi-ah na-mansak uhhiam?” acihleh, “Ko’ mansakna leh nang kisaikei, si-nuam nahihkei uhleh hongpia” cigiap lel-hi. Ka’ Nu-pen atate’ lungdam mahmahna khat khahsuah leuleu ahihman-in bangzah-in naa asatam! Ahizong-in, ama’ hehna akampau leh amaaitang-ah atate-in amuh khaakloh nading-in kikeem-in kimaaitaiisak veve-hi.\nHihte khempeuh ka’ Nu-in ka’ Pa’ kiang-ah ko daidai cihbang peuhmah ka-za ngei hetkei-hi. Lawmte khatpeuh’ ciamnuih khawng apasal’ tung-ah kihehsak gawp-a gen, khia, phun., naupangno kaalthu khawng apasal’ tung-ah action alaak hamtang dingkhawng-a khia puutsaat, cihbang numei za-in tam mahtaleh: Siamsinna anei kilkello, Kawlpau, Maangpau, Vaaipau athei vetlo, Guunkhawm khengsuk ngeilo, Ciauguun gaalkah ngeilo miimbang pianna ka’ Tuun Ngaih pian-indang-e, luan-in zau sa’ng-e.\nTuni dong ka’ khitui luanna:\nLawibual Veeng-a ka’ omlaai, kum 4 pha dektak hunlaai-in ka’ Nu naakpitak-in hong cina-a, ka’ Pa-lah khuadang-ah azin laaitak Dimpi Khua pan-in kaki-innluanpih te-uh Pu Cin Khua Thang’ zii (Pa Kaam Kheen’ Nu) hongpai-tawh kituak bilbel-in honghuh thei-hi. Amah-pen numei niinneihna lamsang dammawhna-tawh zato hongzuan ahihman-in agimnamsia sese-hi. Ka’ Nu taang zolo-in lupna tung-ah lum-a, Nu Ciang-in an hongluui ciang-in, “Nang uihteh, ka’ Nu’ piak-bek duh-ing” kaci sese-hi. Ka’ neulaai-in niinkih lamsang-ah akhonkheng phial-a akih khat kihi sese-hi. Nu Ciang-in, “Nu Cing-aw, hih-in nang’ piakbek duh sese-e” acih ciang-in, phun hetlo, pau hetlo-in mitsi zungzung-in lupna pan-in hong thoto-a, Nu Ciang’ kiangpan-in ankuang la-in hongpia-hi. Tua hun-in alimna leh amanphatna ka-theihloh hang-in tu-in tua an: leitung pan-a alimpen an ahihlam leh leitung pan-a amanphapen an ahihlam ka-theitel tahi.\nLamdang sa-ing, thuuk sa-ing, zaii sa-ing. Kam-tawh ka’ gensiang zawhloh/ theihlohlam tu-in tel panpan ta-ing. Hihbang Nu manpha na’ tate-uh na’ guannuam uhhiam? “Denteh agilkial peuhleh nelel vaak-e” cihding-in uuk-huai ka-sa mahmah ngaungau-hi. Ka’ Nu-in cilo-hi. Mite bang-in saangkah, laihilh, laisimpih cihte ama’ dinmun-tawh akituaklo ahihman-in saang hongkha ngeilo-hi, banghanghiam cihleh ka’ ute nungak tangvaal hita ahihman-in ka’ ute-in saanglam, lailam hong pantah zaw-a, ka’ Nu ahihleh asihciang dongtak-in a’ itna damtui kiamlo, buantui kihello, niinpa nahpa kihello itna damtui hongluan den-a, tuni leh leitung beidong luangden dinghi. Leitung-ah hun aneih nawnlohlam atel takciang-in, ka’ ute siamsinna danh-sawm akaanzo a-omloh naasa simsim ahitam, “Danh-10 nana-zo hamtang in” hongci-hi. Ama’ lungdeih tampi lak-ah nengno khatbek ahi danh-10 ka-zawh akitheih hun-in Shan Gamseh, Wongkang suangkhuuk-ah ka’ Tuunnu sial-in naubang ka’ kahna ka-ngilh zodiam!\nNu’ Thumanna Alawhtaak:\n1992 kum-in lokhomi akihih baan-ah, ka’ Pa-zong Pasian’ Nasepna masuan azop zawh nawnloh sawtsimta, ko unaulah saangkah kim, tua kawm-in Mualnuam Taám kuampi khat saap-in lovaat-in ka’ unau-uh’n ka-giak uhhi. Nu-in lupna tung-ah akikhoi kimlaai hongmuang deksuai naailo ahihman-in, “No unau’ lovaat neulua dinghi, khatvei va-giak kiik un” hongci giap-hi. Ka’ upipa-zong thukhual mahmah khat hi-a, nial hetlo-in, “Pai vuauleh, kipan kiik ni-ei” ci-in ka’ kuankiik uhhi. Tangvaal thahaat laaitak vive kihi-a, lo-pen zaa mahmah-hi. Pasian-in thupha hongpia-a, vaaimiim bawk 800 (vaaimiin gaap 18 – 20 ciang-a bawk khat-a akikhih) leh akanhelh (suankaangpi-tawh kanghul-a akiphokeu vaaimiimtang) bung 60 hongla sak-hi. Ka’ theihzawh an ka’ hauhpen kum-uh honghi ziau-a, tua pan-in ka’ Nu-in themthem hong muangthei saam-hi.\nNu-in bangzahta-in tate pil kisa, haat kisa, siam kisa mahleh hongmuang baihlo, hong hawmthawh tawntung-in hong tawsawn tawntung-a tua-pen athuuk ITNA’ ziak ahihi. Ka’ Nu-in mi’ lak-ah hongphat kankan ngeiloh hang-in amit-heek bek-tawh hong pahtaakna ka-theitel lel-a, tua-in maaiam kum sawtpi’ ading ka’ thupha nana-hi denhi. Ka’ Nu-pen mi tampi-in “Meelhoih” ci-in aminzaak mahmah-uh ahihang-in kei bangpen nau akua-na (9th) kahih man-in kei’ theih ciangciang-ah meelhoih nawnlo-hi. Teekta guaita-a, thadim nawnlo-hi. Gilpi natna leh lungtang natna thuah ahihman-in amaaitang-ah silehsa dim hiilhial nawnlo-hi. Ahizong-in, anungak hunlaai-a “meelhoih” asa mahmah mite’ sang-in keimah-in ka’ Nu meelhoih kasakna lianzaw thamtham laai-hi.\nTumlam uplehsaanna (western perspective) bang-tawh ka-ngaihsut ciang-in ka’ Nu bangzah-in alungsim bangzah-in thahaat-hiam cihthu ka-phawkthak mahmah-hi. Tanu nihna-pen kum 12 kiim-in deihhuai mahmah laaitak hong nusia-a, tua zom-ah khat nausia sawnsawn-hi. Aliina ciang-in suaktuúng-in si leuleu-a, tuateng’ gau (impact) naakpi-a alian, akihaiicip theiding lungtang kitapna tuakto ngeekngeek mahtaleh Pasian Ummi ahihna nungta sakzo ahihman-in naakpi-in athupi numei lungtang cidam khat ahihi. Ngaihsutna acidam hang-in alungtang satak hong thazawm-a, natnateng hong kigawm ciang-in 1993 Jannury 15 ziingsang nai 6:15 hun-in Tawntung Tawldamna Munnuam hong zuatsan-hi.\nKa’ Tuunnu aduang-in paaibang ka-pom, mawngbang ka-kawi theilo zong-in, Tuunnu’n anbang hong itna, mubang hong ngaihna, lobang hong khualna guabang ka-hin sung-in sangsuulbang hongzuui dending hi-e. Zaalmang-a ka-muhciang nangawn-in laukha muang-in lungdeihpaal paakbang ka-tawi lawhhi. Simlei-a tui khempeuh akang zong-in Tuunnu’ itna damtui kang ngeilo ding-a, Simlei-a huih khempeuh aveng zong-in Tuunnu’ mubang ngaihna huihkhidam laangden dinghi. Tuunnu’ Vondeih, Zokhai (60 Narr-Maen Drive, Croydon Hills VIC 3136, Melbourne, AU)\nPrevious: Malaysia, Sarawak ah Helicopter khat mangcip\nNext: Amanpha Nu ~ Jam Daniel


url: =Zomi Ngalliam Zuapa Pu Cin Sian Thang tangthu :: ZOMI DAILY\nposted on 3 August 2021 at 3:41 pm Lomkholna: News, World, Zomi\nA min : Sitni Pu Chin Sian Thang (kum 90)\nA sih ni : 31 July 2021 Saturday pm 5:34\nA natna : Awmna\nA sihna : Ama inn, Kalaymyo\nBeh min : Neihkhup\nKivui ni ding : 1 August 2021 Sunday am 11:00\nPawlpi : Leipi Baptist Church\nPu Chin Sian Thang pen April 6, 1938 in Zogam Zampi khua ah suak a, pa min Sum Hang hi a, a nu min Niang Khan Cing (Gualnam) ahihi. A mah pen Neihkhup beh hi a, a min phuak pen Thual Cin-Cin Sian Thang ahihi. Ama matpongtin (မှတ်ပုံတင်) ah 1938 hi ci-in kiciam teh hi mah taleh, amah suah kum taktak pen 1932 hi.\nAmau unau 6 pha uh a, pasal 3 leh numei 3 a hi uhhi.\nPu Chin Sian Thang + Don Khen Niang (Kawngte)leh Sian Nuam Bawi (Guite)\nPu Pau Za Langh\nPu Hau Khan Eng + Cing Za Lun (Ngaihte)\nPi Diah Za Awi + Nok Do Pau (Gualnam)\nTel Khan Cing + Tuah Cin Kap (Songput)\nNiang Ngaih Cing\nA tate 8 ; pasal 5 leh numei 3 ahihi.\nCing Sawm Lian pasal Si Si Am Aung\nHang Khen Mung\nKam Lam Khup zi Cing Lam Za Vung\nLangh Thawn Pau zi Cing Lian Vung\nEng Biak Thang\nCing Do Mang pasal Pau Khat Thang\nGen Kap Thang\nCing Khaw Man Lun pasal Thang Khan Gin\nPu Chin Sian Thang pu Son Sum te unau Vangteh khua panin Heilei khua ah pem uh hi. Heilei khua ah a ten lai un pu Thual Cin in Mangkang (British Army)galkap khat that a, a lu ai hi. Heilei khua panin Chawhte ah tawmvei teng uh a, Zampi khua ah pem uh hi. Zampi khua pen Pu Cin Sian Thang unau pianna leh khankhiatna ahihi.\nZampi khua a tun uh ciangin khanglui biakna siampi Tulpi pen a pu Thual Cin, a pa Sum Hang in sem a, amah’n zong sem in Dalkhai, Tuimang, Vaivet leh khuakim ah kum nih sung sem hi. Christian Biakna ah 1953 kumin Zampi khua ah kituiphum a, Christian suak hi.\nA sangkahna te pen Zampi Primary School, Tedim High School, Mandalay Taingchit Private School panin 1958 kumin tan-10 zo hi. 1962 kumin Policital Science, Modern History leh International Relations te zo in B.A degree ngah hi. 1967 kum in B.A (law) zo a, 1968 kum in LL.B zo hi. Tua ahihmanin Rangoon University panin a degree ngah te pen B.A, B.A (Law), LL.B ahihi. 1969 kumin U Chan Tun Maung tung pan Advocate (Sitni) hih theihna Chamber sin hi.\n1971 kumin Dr. Maung Maung tung panin Advocateship Licence ngah a, tua kum panin sitni sep kipan pah hi. 1986 kumin Kalay Township Lawyers Association President ngah hi. 1989 dong sitni sem a, sitni a sep sungin thu nei (case) 700 val sem hi. Thu lian mahmah 4, high court dong tung pih a, High Court ah zong zo ahihmanin a minthang mahmah hi.\nRangoon University ah a kah sungin Chin-Hill Student’s Union Present, Rangoon University Chin Student’s Association President te sem hi. Rangoon University Chin Student’s Association President a sep sungin Taunggyi Federal meeting kah a, State Unity Organization (SUO) kiphuan a, CEC member ahihi. State Federal kamkupna te ah kihel kawikawi a, 1962 kum March 1 nitak BBC Kawlgam pan Radio tawh thugenkhiatna ah zong kihel hi. Tua banah Zomi Tangko Editor zong semkawm hi.\n1948-1962 ciang Democracy tawh nuam takin a ki uk kimlai March 2, 1962 in Dictator Newin makai in Military Rule tawh galkapte in thatang thu in Kawlgam la uh a, Burma Socialist Program Party cih tawh 1962-2011 sung Kawlgam ukcip hi. July 7, 1962 in sangnaupang te zat innpi ahi, Union Hall pen mine tawh kisusia a, tua sung a om Zomi Sangnaupang laibu te leh man (photo) te a tunna lam kithei zo nawnlo hi. Kawlgam in Independence a ngah khit ciang kum 14 (1948-1962) sung bek Democracy tawh ki uk a, Socialist tawh kum 50 sung (1962-2011) ki uk hi.\n1988 kumin Pu Chin Sian Thang makai in Zomi National Congress Party registration kibawl hi. August 4, 1989 in ZNC (Zomi National Congrees) Coference ah ZNC President dingin Pu Chin Sian Thang kitel a, Politician makaipi suak hi. 1990 kumin Myanmar election ah seat 492 om a, Pu Chin Sian Thang in MP candidate in ZNC ah kuanglui a, MP cing hi. NLD in 492 pan 392 MP ngah in 72.6% zo mah leh galkap te in kumpi za pia nuamlo ahihmanin NLD in kumpi sem theilo a, pu Chin Sian Thang in MP a hihna tawh bangmah sem theilo a, kiman zawsop hi.\n1993 kum in kumpi in ZNC party mawkphiat sak sawm ahihmanin kumpi in party mawkphiat theilo hi, ci in Committee Representing People’s Parliament cih kiphuan a, vaihawm te lakah kihel hi.\n2008 kumin galkap kumpi in Achikhan Upadi bulpi teng a bawl zo a, 2010 kumin gambup kitel bawl a, CRPP member party te in nuaksan (boycott) a, Pu Cin Sian Thang in zong MP kuanglui lo hi. Myanmar President U Thein Sein in CRPP member te in party hing kik (renew) thei ding a cih ciangin Pu Cin Sian Thang makai in ZNC a hih kik uh leh ZNC sang nawn uh a, ZCD (Zomi Congress for Democracy) ngah uhhi. November 8, 2015 in Myanmar elction om a, Pu Chin Sian Thang in ZCD party ah MP candidate a, MP cing a, 2015-2020 sung Pyithu Hluttaw ah MP hi a, ZCD President zong ahihi.\nPu Chin Sian Thang pen Kawlgam sung a om Zomi te sung pan LL.B a zo masa pen ahih mah bangin Zogam leh Zomi a dingin nakpi takin nasem a, kumpi te bawlsiatna tampi thuak a, Pahtawina zong pawlkhat ngah ahihi. Gam leh minam a dingin a sep sungin a khangno thahatna teng bei ta a, a kumcing kisa ta ahihmanin 2020 kum gambup kitelna ah kuanglui nawnlo hi.\nPu Chin Sian Thang thuak haksatna te\nOctober 30, 1972 pan March 3, 1974 dong Yee Kyi Aing, Mingaladon ah thongkia.\nMarch 4-8, 1074 sung Insein ah thongkia.\nMarch 8-August 8, 1974 sung Mandalay ah thongkia.\n4.March 12-19, 1992 in Kalay myo pan zingsang nai 4:00 kisam khia in Yangon ah kipuak a, thu kisit in kikhah kik.\nMay 10-31, 1993 sung a inn pan paikhiat theilo (house arrest) dingin kikhumcip a, zingsang nai 8:00 leh nitak nai 5:00 in om mah ing cih na Kalay myo 17 MIS ah ki report.\nOctober 10-24, 1996 sung Kalay myo MIS ah kikhum cip.\nSeptember 6, 1998 pan kha 7 sung 220 Bn Yemon ah thongkia, tua pan kha 4 sung 91/2 mile-stone ah thongkia, March 14, 1999 in a kal na in ki-at dingin kikhah khia.\nSeptember 3, 1999 in MI-14 Quater, Botataung, Yangon ah.\nNovember 3, 1999-June 14, 2001 sung thongkia.\nSeptember 28- October 30, 2007 sung Saffron Revolution, Insein ah thongkia.\nNovember 20-26, 2007 sung Aung Thapyae HQ ah.\nMay 10, 2008 i motor in nawkkha in a nakguh 5 leh a liangguh khat kitan in RGH ah zato lum a, Pasian hehpihna tawh May 29, 2008 in zato pan tuak hi.\nPu Chin Sian Thang in pahtawina a ngah pawlkhat te\nZomi National Reconciliation Hero Award : 2009 kumin Norway a om Kawlgam mite in pia uhhi.\nZomi Ntional Freedom Award : 2012 kumin Zomi Community USA in pia hi.\nFather of Zomi Award : ZAM (Zomi Association of Malaysia) in pia hi.\nNgalliam Zuapa : 2013 kumin ZBCM in pahtawina laipi pia uhhi.\nZomi te’ Pa : February 20, 2014 in Tuithang khua ah Zomi Nam Ni in kipia hi.\nZomi Ngalliam Award : March 6, 2021 Saturday in ZYA General Headquaters Office ah Zomi Award leh motor khat k kipia in kipawlna tuamtuam panin lungdampihna laipi 70 kipia hi.\nDoctor of Law (LL.D) March 27, 2021 in Zomi Theological Seminary ah Doctor ki pia hi.\nMeltheihte kiangah a hawh nunungna\nMarch 13, 2021 in Kalaymyo a inn uh pan Zampi, New Darkhai lam pai dingin dingkhia uh a, Zampi ah giak uh hi. March 14, 2021 Sunday pm 2:00 in New Darkhai tung uh hi.\n15/3/2021 Monday in Sitni Pu Chin Sian Thang(Kalay myo), Pu Cin Kulh Thang (New Darkhai), Pu Lang Khan Do (Old Darkhai), Pu Kam Lam Khup (Yangon), Pi Zen Luan Cing(Kalay myo), Pi Thang Sian Ning(Yangon) te leh u nau sanggam a om thei teng tawh Pu Cin Kulh Thang Innpi New Darkhai ah kituah khawm uh a, Pu Kam Lam Khup in Sial khat go in pu Cin Kulh Thang in vok khat go a, ZYA ten tanu sem in khua zangbup tawh ankuang umkhopna nei uhhi.\n“Tang bang dam a mel kimuh lai ci ni e ngaih” cih dan khat in Pu Cin Kulh Thang(kum 94) te nupa leh Pu Chin Sian Thang te kum 90 val khin uh a, kum 80 val, kum 70 val khit ciang unau sanggam hizah kimu khawm thei in lungdam maitai takin tukhawm, khawlkhawm in, ankuang um khawm thei cih ka muh teh thupha sa mahmah ing.\nNew Darkhai ah a om sungin a sanggampa Cin Khan Nang tapa\n(i)Thang Kap Piang (kum 38) in March 16, 2021 Tuesday am 7:00 in hong nusia hi. Pa Langh Khan Do zi\n(ii)nu Nok Khan Cing (kum 66) June 14, 2021 in,\n(iii) Pa Cin Kulh Thang (kum 94) ni in, June 19, 2021 Saturday am 1:30 ni in,\n(iv)Pa Langh Khan Do (kum 72) in July 3, 2021 in hong nusia hi.\n(v) Sitni Pu Chin Sian Thang in July 31, 2021 Saturday pm 5:35 in hong nusia hi. Tua hun sung bekbek in Pu Thual Cin suan sung pan mi 5 takin hong nusia hi.\nMore: USA ah Pu Cin Sian Thang in Zomi vai thugenna\nSitni Pu Chin Sian Thang kum vai : Ka pa Thawng Zam sangin kha khat in nauzaw hi. Ka pa Thawng Zam pen 5/5/1932 kumin suak hi. Tua ahih manin Sitni Pu Chin Sian Thang pen kum 90 (1932-2021) pha ta hi. Pa Kam Lam Khup te innkuan, Nu Sawm Lian te innkuan, Nu Cin Khaw Man Lun te innkuan a kipan a dah a kap te khempeuh Pasian’Khasiangtho in hong hehnem ta hen. NK. Nang\nPrevious: Kumthak tawh thakkhop theihnam hilo ~ Evan. Suangh Dal\nNext: Aungla N Sang vs Leandro Ataides


url: =Nangmah Tawh Pasian Omkhawm Ta Hen | Zomi Lyrics Directory :: Zomi Music and Songs Nangmah Tawh Pasian Omkhawm Ta Hen | Zomi Lyrics Directory :: Zomi Music and Songs\nNangmah Tawh Pasian Omkhawm Ta Hen\nJeremiah E. Rankin (1828-1904) William G. Tomer (1833-1896)\nLeitung mun khempeuh-a kisa hih la leh “Eite’ Ki-itna In” cih late kikhop manna “benediction” (thuphapiakna) la-in kizang a, a diakdiakin nitumna lam gamte ah kizang deuh hi. 1882 kuma Rev. Jeremiah E. Rankin in a phuah hi a, tua hun laitakin Washington D.C. a the First Congregational Church ah pastor a sep laitak ahi hi. A kiphuah cil lai-in taang 8 a pha la dawng khat ahih hangin tuhun ciangin a taang khatna, nihna, lina, leh sagihnate bek kisa hi.\nJeremiah E. Rankin January 2, 1828 ni-in America gam Thornton, New Hampshire ah suak hi. Vermont-a Middlebury College leh Massachusetts-a Andover Theological Seminary-te ah pilna sin hi. 1899 kum dong New England leh Washington D.C. ah Congregational pawlpi lian tampi ah pastor sem hi. Tua kum mah in Negro-te’ adinga kingaihsun deuh Washington D.C.a Howard University ah president sem hi. Thuhilhsiam mahmah khat hi a, thuhilhna bek hi lo-in Nipi Ni nitak kikhopna hunte leh evanglelistic kikhopnate ah mipi lasakna thupisaka mi tampi khawm zo hi. La tampi phuaka, labu zong pawlkhat kaikhawmin khenkhia hi. Tuate lakah, Gospel Temperance Hymnal (1878), Gospel Bells (1883), German English Lyrics, Sacred and Secular (1897) cihte kihel hi. “Tell It to Jesus” cih la zong ama’ phuah mah ahi hi.\n1882 kuma a phuah hih la bel kuama’ sawl hi lo, thupiang khatpeuh tungtawna a phuah zong hi lo hi. Mangkama “good-by” cih kammal bul khiatna taktak “God with you” (Nang tawh Pasian om hen) a cihna a hih mahbangin tua kammal bul khiatna la-a a phuah ahi hi. A taang masa a phuah khit ciangin mi nih tungah khakin a aw ding phuaksak hi. Khat pen music siam khat hi a, a khat pen music lam sinna a nei lo khat ahi hi. Music lam sinna a nei lo pa’ phuah la-aw hoihsazaw hi. Tawmtawm bawlpha in khenkhia pah hi. Wahsington D.C.a Congregational pawlpi ah Nipi Ni nitak kikhopna ah kisa pah hi. Tua lai-ah laphuakpa in pastor a sep laitak ahi hi.\nHih la a aw a phuakpa William Gould Tomer October 5, 1833 ni-in suak hi. American Civil War (Tualgal) hun lai-in Union Army ah galkap-in om ngei hi. Tua khit ciangin New Jersey ah public school sangsia sem hi. Dr. Rankin’ ngetna tawh kizui-in hih la a aw a phuah laitakin Washington D.C.a Grace Methodist Episcopal Church ah music director a sep laitak ahi hi. 1896 kuma a sih ciangin hih la mah kisak hi.\nD.L. Moody leh Ira D. Sankey-te in a campaign bawlnate vuah hih la nak zat mahmah uh hi. America gam, Canada gam leh England gamte ah kikhopna khempeuh phial-ah sa uh hi. Leitung buppi-a Christian Endeavor Conventions-te ah kikhop manna la-in kisa den lua a “official closing song for the Christian Endeavor Conventions” kici zawzen hi. Leitunga kampau tuamtuamin kitei khim phial hi. Dr. Rankin mahmah zong Christian Endeavor nasepnate ah a lunglut mahmah mi khat ahi hi. (“Christian Endeavor” i cih ei gam mahmah ah zong tuma kum tam simsim lai-a “Tapidaw Hahkat Pawl” ci-a kinei khangno kipawlna ahi hi. A Mangkam mah zui-in kitomlaka, “CE-te, CE-te” kici pakpak nong hi. ZKK)\nTuni dongin thu ummite kikhopna pan ciahkhia-a i kikhen ciangin, “I kimuhkik dong nang tawh Pasian om khawm hen” ci-a i kihopih ding sanga hoihzaw kikhenna om lo ding hi.


url: =Minimum-Herren-Jacken Authentisch Reduzierter Preis, Minimum-Herren-Jacken Kaufen Billig Sparen 61% Rabatt\nMinimum jacke herren bekleidung jacken bomberjacken,minimum parka hunt,Angebote\nMinimum jacke herren bekleidung jacken günstig kaufen,minimum parka,Delicate\nMinimum jacke schwarz herren bekleidung jacken,minimum mantel judie,Komfortabel\nMinimum boyce leichte jacke black herren bekleidung jacken,minimum parka,Besten...\nMinimum jacke herren bekleidung jacken,minimum tøj udsalg,Reduziert Preis\nMinimum parka eastmont herren bekleidung jacken,minimum tøj udsalg,bestellen\nMinimum shelton kapuzenparka in schwarz herren bekleidung jacken,minimum...\nMinimum jacke herren bekleidung jacken bestellen shop,minimum brooklyn...\nMinimum lange jacke herren bekleidung jacken,minimum jacke wexford,Letzte\nMinimum jacke herren bekleidung jacken hamburg online shop,minimum parka...


url: =Numeikhat anikbawknuai pan a ettohsakpa kha 7 thong kiading :: ZOMI DAILY\nNumeikhat anikbawknuai pan a ettohsakpa kha 7 thong kiading\nposted on 20 December 2017 at 8:01 pm Lomkholna: Malaysia, News, Sawltak, World\nMalaysia, Kuala Lumpur khuasung ah pasal khatin numei khat ii anikbawk anuai panin ettoh sakkha ahih manin, kha 7 thong kiading in thu kipia cih theStar pan kiza hi. Tua numeikhat ii Skirt nuai panin a etsakpa pen Security Guard nasep asemkhat hi a, thukhenzum Magistrate’s Court panin thukhenna akinei ahihi.\nTuapa minpen Uzir Muhamad kici a, kum 52 aphakhin, upakhin khat hisawnsawn hi. Thusitna akineih ciangin tua numeinu ii anikbawk Skirt nuai panin ka ettohsak khamah hi ci’n amahleh amah amawhlam ki genkhia hi.\nTua numeinu pen Web Designer nasep asemkhat hi a, abeisa November 30 ni in Kelana Jaya ah thupiang ahihi. Tuani zingsanglam 8:30am hunpawl in Jalan SS7/19, Kelana Centre Point, Wisma Prosper ah thupiang ahihi.\nAthupiang Statement aki ciaptehna ah tuapa in numeinu anungpan zuizui in, tuakhit ciangin anikbawk Skirt anuai panin ettohsak cihi. Tua numeinu zong lauthawng in, Building Management te kiangah Complain bawlpah a, tuapan in akiman ahihi.\nUzir Muhamad pen “Section 509 of the Penal Code” thukhun tawh thu akibawl hi a, ataktak in hih thukhun tungtawn in thong kum 5 banzong aki kiasakthei, bekthamlo liausumzong tampi aki liausakthei ahihi.\nUzir Muhamad in thukhenmang Magistrate Salamiah Salleh tungah hong hehpih in, kamawhna kakithei a, kakhial mahmah hi. Mailam ah hihbangdan cikmah hunin ka gamtakik nawnkei dinghi ci’n Lenient Sentence ngetna neihi.\nMore: Numei nikbawknuai Video azaihsimkhat kal 15 thongkiading\nAhi zongin DPP Mary Phoon in thukhenzum Court in thong akhiat veve nadingin thupia ahih manin, thong kha 7 sung akiading in thu akikhen ahihi.\nNumei te nikbawk tomteentah ci’n ciltui kailiang in mawk etetding hihtuaklo hi 🙂 Sawltak #zomidaily\nPrevious: Ha cidam nading bangci kepding?\nNext: Malaysia, JB datsisai ah aki dawtlumpa vaitawh mi 2 kimankhin


url: =US President Donald Trump leh Mainstream Media te :: ZOMI DAILY\nposted on 24 January 2018 at 9:19 pm Lomkholna: News, USA, World\nTulaitak a US President ahi Donald Trump nuntak zia themkhat enkhawm pak sai dih ni. Hih Donald Trump icih pen Politician (nainganzi tamah) hi lo in, Businessman (Sipuaizi tamah) ahi hi. Amah pen itheihsa mah bang in Upstate New York City ah teng in Real Estate developer hi in Multi Billionaire (sum hau pa) ahi hi. Tuabek hilo in Reality TV show khat “Celebrity Apprentice” kici ah zong host a sem a, sum tampi tak a ngah hi ahi hi.\nAmah in Season 7 to 14 sung Host a, million 12 bang viewers a en om hi. Amah President ding a mee kuang a lui tak ciang in, Arnold Schwarzenegger in Host a, million 3 khong bek in en in nak kiat pha mah mah in, sum dik dek zo mawk hi. Politics a kihel ngeilo, Business sem gige khat pen thakhat in mee kuang ong lui vat mawk ahih man in kua mah in a cing ding in zong lamen lo lua in, ciamnuih na dan bek in ngaihsun uh hi.\nAdiak in Comedian leh mainstream media (Kumpi huhna a ngah CNN, MSNBC, NBC, ABC, NY Times, Wall Street Journals, Washington Post) ten mee kuang a lui cil lai a kipan tuni ciang dong in ciamnuihna in zang pha diak den kei uh hi. Hih mainstream media teng pen Democrate party gum vive, gay marriage support, naungek phiat (abortion) support vive na hi uh a, Hillary Clinton endorse thapia vive ahi uh hi. Pasian thu umlo vive hi lai uh hi.\n1988 Kum in Oprah Winfrey Show ah interview a neihna ah Donald Trump in President a dem loh ding thu gen a, dem hi leh a zawh ngap thu zong na pulak khin hi. Aman a genna ah Oprah dotna dawng in, “Japan te leh Middle East gamte in ong nuihsan uh a, Trade sum ki dawn tuahna ah ong ne tum uh hi. Hih pen a hehhuai mah mah ahi hi. Gamdang te nopneh in USA I om niloh hi” ci in na pulak khin hi.\n1987 Kum in CNN Larry King Live show ah zong interview na nei ngei a, tulai a a gen gen, America First a cih cih teng mah tua hun lai pek in na pulak khin zo hi. Ahizong in USA kumpi dem ding pen ngaihsut in nei kha ngeilo a, midang a dem ding om te in hoih takin American First cih thu ong tangko le uh a ut thu gen gen khin ta hi. Source:\nVideo: Donald Trump Teases a President Bid During a 1988 Oprah Show | The Oprah Winfrey Show | OWN\nVideo: Donald Trump: “I don’t want to be president” – entire 1987 CNN interview (Larry King Live)\nTulai mainstream media ten Donald Trump pen a gen na uh ah, numei te engbawl, simmoh (women abuser) ci leh nam deidanna nei lua (racist) neih kibang ki ngaite simmoh (gay te simmoh) mikang te bek bek thupisak (white supremacist) ama ngaihsutna tawh kibanglo te simmoh (bigotry) ci in nak gen mah mah uh hi. Evidence (teci kician) tak tak omlo pi in Russian te tawh ki uitui in 2016 election ah thu manlo nasem ci in ngawh uh a, aki cian teci omlo ahih manin up ding om lo a, fake news, thu phuah tawm cih san hi.\nTunai in Porn Star (adult movie star) Stormy Daniels tawh 2006 kum in Florida a hotel ah lumkhawm uh hi ci in allegation ngawhna tuak in ki min sia sak a, hih nunei paktat nu in kawimah a genkhe lo a, a kam a cip na ding in Trump Lawyer in $130,000 sum pia hi ci in zong Wall Street Journal news in gelh hi. Hih thupen a numei nun zong zuau pi ci.\nPresident Bill Clinton in ahih leh a hun sung in Numei tampi buan (rape) na pi in hih mainstream media ten tua zah pi in gen khia lo uh hi. Donald Trump in numei buan ahih lam pen kam bek tawh kigen a, evidence om lo hi. Democratic Senator Al Franken, in ahih leh galkap numei Afghanistan a a pai lai un a ih mut lai in a nawi meksak in photo ki zaih lai hi, tua ahih man in nung deuh in senator ahih na pan khol hi. Donald Trump a ki ngawhna te pen evidence (teci) omlo vive ahi hi.\nPresident dem ding a aki thawi tak tak pen 2012 kum ahi hi. New Spirit Revival Center pawlpi Cleveland OH, senior pastor Dr Darrel Scott leh azi Dr Belinda Scott mivom (African-American pastor) te in Liberty University convocation a thungena ah Donald Trump tawh akimuh vai uh genkha hi.\nVideo: Darrell Scott – Liberty University Convocation\nHih video atawp lam ngai leng, Belinda in a gen na ah 2012 kum in Donald Trump in Evangelical Christian makai te samkhawm in Trump Tower New York City ah private meeting neih pih a, kiniam khiat mah mah in, Pasian nasem makaite thu ong ngetsak un, USA gam in siat lam manawh deuh deuh ahih manin president dem ding ngaih sun ka hih manin thungetna ah ong phok un, ci in na ngen hi. Dr Scott in a genna ah, Donald Trump in tua lai a Pasian nasem makaite tawh a kimuh un Jesu gumpa leh Topa ding in sang in mawhmaina ngen in thungen hi ci hi.\nTua hun a kipan in Pasian nasemte tawh kithuah in Spiritual adviser nei in kha lamah zong khangto mah mah hi ci uh hi. Pasian nasemten thu gnetsak den in thungetna tawh President dem kipan khia ahi hi. Tua hang mah in Left wing media te up het loh kawmkal ah President zawng ong ngah takpi mah a, Pasian lemsak na om hi cih ki tel mah mah hi. Christian tampi tak in bel muangzo lo in anuntakna lui a a beisa a agamtat na teng sut kik kik uh hi, tuni ciang in tua mawhsakna pen bei tuan lo hi.\nAhizong in a mah vote te in mihau khat hi a, ana khialh khak phial leh zong president kician mah mah hi veve hi, ci in muang ve ve hi. Leitung ah akhial lo, a mawhlo kuamah omlo hi. Ahizong in mawhna kisik te Pasian in a mawhna uh maisak hi. 1 John 1:9 “Ahi zongin Pasian kiangah i mawhnate va pulak lehang, amah citakin thuman ahih manin, i mawhnate hong maisakin i hoihlohnate khempeuh hong siangsak ding hi.” Jesuh in zong mimawh te mawhna akisik nak uh leh maisak hi. Mihing ten zong mawhna I maisak zawh ding kisam hi.\nPresident Trump pen White House ah a lut tak ciang in siansuah in Muslim te biakna vanzat te khong siansuah in hemkhia a, anungta Pasian biakna mun in zang hi. A cabinet member te tawh nipi kal khat in khatvei ta Bible Study hun zang den uh kici hi. A cabinet member ding a a teel teng zong mi piangthak Christian vive hi phial hi. Media ten numei te simmawh women abuser hi a cih sam hang un, a mah bel tua hi lo in, numei cabinet member ah mi 5 bang koih a, Press Secretary ding in Nu Sarah Sander bang koih lai a, bek thamlo in Campaign manager nu bang zong numei hi lai hi.\nSatan in ‘the Spirit of hatred’, ki muhdahna khah khia ahih manin tuni ciang dong in Trump leh a supporters te in muhdahna nak thuak mah mah hi. Evangelical Christian ten Trump a supportna uh a hang pen Bible tawh kituak a vaihawm ding nak gen mah mah ahih man zong ahi hi. Abortion (nau phiat), Same Sex Marriage (neih kibang kiten) transgender (numei/pasal ahihna kikheng) te khong dodal ngam in, biakna suahtakna (religious freedom) neih ding cih zong support ahih man in Christian tampi tak in tua mah mah hang in zong support hi.\nAhizong in mainstream media ten tuni dong in Trump sep hoih te gen a nei lo in, a negative vive gen uh ahih manin mi tampi tak ten a sia lam in mu uh hi. Trump nuai ah US ii economy nakpi tak in khang , nasep neilo tawm, nasep tam deuh deuh, stock market khang deuh deuh, US Supreme Court Justice ah Christian conservative mah mah khat nominate zo hi. Positive tampi gen ding om kawmkal ah tua te mainstream media ten gen nuam lo in, Russia te tawh ki pawlsim cih khong, numei tawh a beisa kum 12 laia a a mawhna cih khong gen in nei uh a, official meeting ahilo, kam ki ho na a, hih illegal immigrant DACA dreamer te pawl ‘s***hole’ gam pan a ong pai cih a gente pen nakpi tak in gensiatna leh do na in nei uh hi.\nDonald Trump pen Jesuh bang a mi perfect hi lo mah hi. Mi mawh mah hi. Ronald Regan zong Hollywood movie star actor khat hi a, ahizong in President ong sep ciang in US in nakpi tak in khantoh lawh in Economy ah nakpi tak in lam to hi. A sih nung in a hoih lam thei deuh deuh uh hi. Trump zong tua bang mah hi lel hi. Pasian thu tawh kituak agenda leh ngimna nei ahih man in Christian ten thu I ngetpih ding kisam hi. LST in 1 Timothy 2:2 ah “Eite nuamtakin omthei-in, biakna lungsim nei-in a kilawm takin i nuntak theihna dingin kumpite leh uliante-a’ dingin thu na ngetsak un” na ci hi.\nDonald Trump pen mihau khat hi in Sunday School khawng a a khangkhia bel hilo, President Regan mah bang a zi bang 3 vei a nei, zi tawh kikhen, zong mawh mah in teh, ahih hang, kumpi ding a Pasian in lemsa ahih man in telcing in a om hi, cih pen keima ngaihsutna hi. Thupi kasak mah mah khat, hizah a mihau, zu dawn ngei lo, za tep ngeilo, kunpong, sahdah, khaini muam ngeilo, atate zong kuamah khamthieh guih theih ahih om vet lo uh hi. Tua mah mah zong thupi sa ingh. Media ten bang bang a gen uh zong in kum 7 bang ong sem to lai ding ahih man in thungetna ah phok ni.\nDonald Trump bang a Pasian nasemte lawmbawl ki thuah pih a spiritual adviser a nei pen abeisa president te lak ah tam hetlo hi. Israel te zong a kumpi te uh kamsang leh siampi te tawh a kithuah te lawhcing uh a a gam uh zong kip hi. Tua mah bang in Trump in zong thugnetna mah thupi sak ahih man in Pasian in tawnpih to to ding hi. Min bang bang a ci zong un amah pen president hi phot hi. Muana Khuptong\nPrevious: Kuala Lumpur khuasung Monorail “four-car train” te tawmvei ki khawlsakphot\nNext: Innthak akituahkhit kum 2 khitciangin Ceiling tungah misiluang kimu


url: =Tate tungah Nu/Pa hoih hi ding :: ZOMI DAILY\nposted on 7 May 2016 at 9:10 pm Lomkholna: Article, Family, SiamKhaute\nKa taten Jesuh a it manin ka lawmnu tawh Pasian tungah lungdam kako uh hi. Ka tanu in Pastor pasal in nei-in, ka tapa leh a zi-in Pasian na sepna in Inn veng teng samkhawmin Bible study neihpih den hi.\nNau pangte bangci enkol ding cih nupi leh papite in hong dong zel a, hih khenpi sung ah koici hih ding cih LST tawh gencian ni.\nGIDEON dotna: Tulai nupi leh papite in tate vanhoih nono leisakna dingin nasep hahkat thei mahmah hi. Tuate kum 12-17 kal hong tun uh ciangin a tam zaw sex leh guihtheih ah hong bual uh hi.\nKo nupa in ta thum ka nei vua kum 3-8 kal phata uh hi. A neu vua pat aliat dongun Mi hoih hong suak toh theih det nading un bang ci’n pantah ding ka hi uh hiam?\nNa tate tawh hun zangkhawm zel un la, holimpihin na itna theisak zelin, LST tangthu hilh zel in.\nKa nau pangte uh hong khantoh ciangin ka lawmnu tawh pawmin hong it ung, hong ngai ung ci’n ka itna uh ka thei sak uh hi. Nisim mahin Lst tangthu a lunglut dan lampang un ka gen uh hi. Khat veivei an nek kawm leh lam siauh kawmin ka gen uh hi. LST tangthu ka gen khit ciangin tuni a ka sangnaupang laivuanna a gutate tangthu ka gen a haksatna athuak uh ka hilh hi.\nKa lawmnu’n numei\nKangno ka hihlai a zuau ka gen\nCiang haksatna tuak ing cihte\nHilh hi. Hih bang tangthute\nKa gen uh ciangin ka tate’n aw\nKa nu leh pa-in hong it hi. Hak\nSatna hong tuak sak nuam lo hi\nCi-in ngaihsun uh hi.\nNaupangte in a theih nadingin huhin\nPasian hoih hi. Kei mi mawh hongit hi. Jesuh in Topa hi. Ka mawhna tangin hongsi-in tun ken gumpa leh honpa in sang tang. Haksatna, nopna ka tuak zongin hong ompih tawntung ding hi. Tu’n ama adingin ka nungta tawntung ding hi.\nTua ahih manin Gideon Aw natate tawh hunzang khomin na sep pih in, mawtaw khawng sawppih in la, tua kawmin LST tangthu gen pih in. Pasian phawk lo a gamta haksatna tuakte leh a nuntakna abeite tangthu gen in, Pasian nasem a ah nuntakna nuam a sa mite nuntak ziate zong gen in.\nNa genzia pen a lunglut dan dingun gen in. A dah huai tangthu leh a nuihzak huai tangthu zong gen zel in, tua hileh na tate’n adang hong genin hong ci kik pah ding hi.\nNikhat tangval khatin Bruce aw na Inn kong hawh simin na tate na hopihdante hoihsa mahmah ing. Kei nau pang ka hih lai-in kapa-in na holim pihdanin hong hopih ngeilo in hong hopih sunsun ciangin meigit vala aw, hai vakoihin hong cih ka thei bek hi.\nPasian in ci hi. Na Tate tungah ka thukham hilh in. Na Inn ah na tawlngak ciangin ahi zongin, na lup ciang ahi zongin, na thawh ciangin ahi zong, lam napai ciang ahi zongin thu hilhin panpih in.\nKa dawnna ah Pa nahih hun ciangin Deut.6:6-7 in agen danin hih in. Inn ah natut, lamsiau, lum, thawh hun ah natate hoihtakin hopih in.\nTulai leitung mun khempeuh ah Nu le Pa in Tate tawh hun tawm zangkhom lua hi. Nu leh Pa a tamzawte pen sum leh pai zawngin buai lua mahmah uh hi. Pawl khatte bang muntuam tuaktuak ah na semin a tate uh tawh hun zantkhop ding pen hun nei thei lo uh hi. Nu leh Pa ahihna un khat leh khat a kigen ding un ah:\nIh tate tawh huntam ih zat theihna dingin hanciam zaw ni, sum tam ih muh loh hang phamawh kei.\nNa tate tawh hun nazat khawp loh ciangin na tate’n Nu aw, pa aw kotawh hun tam zang khawm zaw ni hong ci het lo ding hi. Ahi zongin a lungsim vuah om, lungleng kisa-in khattang lua kisa ding uh hi. Hong gol uh ciangin zu, za, khamtheih a tuamtuam leh numei tawh hong paktat ding uh hi.\nSwaziland ah sangsia ka sep lai-in ni khat sangsia khatin ih khasum uh tawmlua ahih manin nitakin lai hilh kik lecin sum na muhbeh ding hi. Na zikiang ah nang zong na semin ci’n sawlin. ka Inn en in nitak ka lai hilhna tawh ka lei hi hong ci hi.\nKa zi kiangah nang nasemin ken nitak lai hilh lai leng ih tate bangci ding a hiam? Ih Inn uh sia khin taleh ih tate tawh hun tampi mah ih zatkhawp ding thupi zaw ka ci hi.\nNa tate pom/kawi in kimawlpih unla, laisiangtho tangthu a zapnop nonote hilh un. Holimpihin nuam a sakna uh leh a haksakna uh ngaihsut pihin, thu nget pih un. (late.78)\nNupa a ki-itte bangin na nupa un ki-it tuah un. (Eph.5:25-33 ; 1 pet.3:1-7). Tua hileh na tate a lungmuang ding uh hi.\nPrevious: ZAM Thupuak :: 08 May 2016\nNext: Tuhun leitung mipilte leh Pasian


url: =David Kham in Dr Do Kham ka phawkna atom in\nDr Chin Do Kham pen si le sa ka kinaipih zong hi peuhmah lo, ka khuapih cih thadah ka khua veng zong hi kei. Amah Hat Lang beh hi in kei Ngai Te beh ka hi a, beh le phung kizopna ,ki mematna dan om het lo hi. Zomi leh Zeisu sung ah anau pianpih laizom bang a hong it hong vei khat a hih man in hong nusiat ciang in ka khitui malte in thu gen hi. Dr Chin Do Kham hang in dahna kahna lainatna khitui tampi luang in, Zogam aksipi; Mikang mivomte le leitungbup in hong pahtakpih khat in hong nusiat ciang in amah ka ngaihna leh Zomi buppi i supna khat ahih na hang in kadip ngek na in kuama hehnep lohpi in keima tumtak in ka dah mahmah hi. HOng nusiat ni zingsang in sihkohna bekbek phone hong pai ni loh a, tua ni zingsang in N Okala , le N Dagon lam ka pai laitak ahih man in sanggam pa Sia Peter Mangpu ( Dr Kham te unau nautumpen ) kiang ah ka delh pah thei kei hi.\nKa pawlpi upa pa Olive Pa Mung " Suan Lian Mung" in ka dah ka kah ding mah hong theihpih ahih man in phone hong set a, na inn ah hong hawh phei ning hong cih ciang in kei ka inn ah om man kei ning Dr Kham' naute omna Alone ah pai ding hing, kei man hong zawn zaw ning ci in ka upa pa zawn in ka pai khawm uh hi. Sia Peter Mangpu te kiang ka tun uh ciang in alawmnu Siama Siannu zato ah na ki at sawnsawn ahih man in lungnopmawhna hong khang semsem hi. Sia Vum Nang le Sia Peter Mangpu te unau leh lengla pawlkhat tawh tawmvei tukhawm in, cihna mel ding thei lo in thungetsak in ka ciah kik uh hi.\nKA PHAWK PHAT DIAK NA ATOM IN\n1997 kum in Dr Chin Do Kham, Sia Khai Suan , Dr Thuam Khan Thang, leh Dr Chin Khua Kham te Zogam khuapi Hakha ah hong zin in gamvan in hong pai uh hi. Hakha AG biakinn pi ah Dr Chin Do Kham in hun zang ding cih za ka hih man un ka sunglam lawp mahmah na khat hong om hi. Nipi ni zingsang siapi te nohset ding in Hakha AG biakinn ah ka pai to a sia Khai Suan leh Sia Dr Thuam in mei lum na awi uh a, kei zong amau kiang ka tu phei hi. Sia inn phaitam lam pan Dr Chin Khua Kham hong lut phei in dam maw sia Kham ci in a khut ka len a, Dr Chin Khua Kham in, kei Dr Do Kham hi keng ei ci in amah leh amah hong ki meihset hi. A den deuh ciang in Dr Chin Do Kham hong lut leuleu a, a khut ka let leh nang kua na hia hong cih ma in Sia Khai Suan in sanggampa pen khanlawhna la i gam sung a lok mahmah THUMAN PUANPI phuakpa hi ci in mel kitheihna hong bawl phet lian leh Dr Kham in alungtang khempeuh kei hongpia tawh kibang liang in it mahmah na nuih mai hong pia in ama geiteek teek ah hong tusak in tawm vei ka ho lim uh a, nipi kikhop hunta a hih man in Hakha AG biakinnpi sung ah ka lut uh hi. A thugente zaknop kisa in khitui naptui luang in mipi te ki-ap ziahziah uhhi.\nHakha AG biakinn pi pan kikhop ka man uh ciang in Ciimnuai (CCF) biakinn ah hun zang ding ahih man in CCF biak inn ah ka tai suk henhan leuleu uh hi. CCF a hun zat khitteh Mikang hun bawlna ah hunzang a paipah lianding ahih man in pawlpi mite niangtui awm nangawn tu lo liang ( din kawm ) in ka hawp uh hi. Tua hun laitak in CCF te in keyboard ngah na ding thu a ngetnget laitak uh a hihi. CCF biakinn tual ah mipi 200 kiim ding kawm sa in niang tui ki hawp , ki ho kician mel zong om thei lo, mipi hi sesu Sia te hopih nuam tuamtuam mah bang mah tam in ki hi hehu kawmkal ah la tomno " thupha hong pia hen thupha hong pia hen , Topa inthupha hong pia hen" cih la ka sak pih ngeingai a, siapi te lam ah ka khut uh ka vaan ngeingai uh hi. Vial nih khawng ka lumlet uh teh Thupha hong pia hen cih lamal pen" KO KEYBORD DEIH UNG , KO KEYBORD DEIH UNG , TOPA IN THUPHA HONG PIA HEN " cih in ka sa ziahziah uh a, pawl khat bang khitui luang liang in nui uh hi. Ko keybord deih ung cih la sak ka man uh ciang in Sia Khai Suan in TUN KAP TAKTAK TA EI, ci hi. Mikang pau tawh mun khat ah hun zatna ding omlai siapi te manlah lua ahhih man in Dr Chin Do Kham in Keybord bel hong pua het kei ve ung in ahih zong Yangon ka tunteh hong khak ning cih tawh ki khen bawl in Methodist te biak inn ah mikang pau tawh hun zang ding in ki paito ngeingai leuleu hi. Yangon a tun sukkik phet in Keybord hoih mahmah khat hong khak to pah a CCF Ciimnuai te in amasa pen Keybord hoih aneihna uh hong suak hi.\nHih nitomno sung in Dr Kham in keimah David Kham pen it cipi in hong it in a ang a tawi theih bang hi leng nautawi in hong tawi nuam , hong namnam nuam liang zah dong in (akineih hi hetlo ) sunglam itna tawh hong it in hong hopihpih hi. Ciim nuai innkuan te in zong aam bawl in kikholh pih nuam uh ahih man in zing khat Zomi ulian eimi Mazada teng khempeuh leh Zomi te bus ( hmanlong ) teng khempeuh kaikhawm in mawtaw vekpi 30 sang tamzaw tuang in CCF pawlpi bup in Siapite vakpih in Hakha khuapi pan agal khat Keplo Mual dong vak pih in VIP te sang nasia zaw tham in ki pahtawi in Capt. Keplo mual zang ah zolamvui sai in Dr Chin Do Kham pen lailen tawn kiaukiau bang in hong lam kiaukiau pen kuama ciat cimul hik tho sak mahmah hi. Dr Chin Do Kham i Zo Papi lam kiaukiau pen Hakha a om Ciimnuai innkuan pawlpi te mitkha ah mang thei lo ngei loding hi.\nCapt. Keplo Mual pan in Hakha khua pi lam ka ciah kik uh a Bus (Hmanlong ) VIP tutna ah Dr Chin Do Kham in kei mah tektek hong tutpih in kuama dang tawh ki ho lo liang in keimah bek hong lunglut in hong holim pih hi. Na khua koi teng hi a, na nute na pate koi ah om?Bang vision nei na hiam ? Kumpi nasep nuam na sa hiam ? Zi nei zo maw nei nai lo? cih khawng hong dong dong a kei zong tangval pi ka hih tawh genloh phamawh a hih man in hong dot peuhpeuh ka dawng hi. Ka ho limna sung uh ah bang vision nei na hiam cih pen ka dawn ding nuam ka sak pen hi a, ka vision teng ka gengen leh lungdamlua ahihman in tua ahih leh kumpi nasep khawl in Pasian nasep sawm takpi na hiam ci in hong dong hi. Pasian nasep ahamsat zia te zong hong genpih in ka lungsim hong ze-et hi. Ka kipiakna leh ka veina te hong theihpih ciang in laisiangtho sang kah a Pasiannasep ding hong deihsak ahih man in sangkah na ding akisam sumlepai khempeuh keima mawhpuak hi hen. Nang zong nakpitak in na ki-ap toto in. Maikum sang hon ciang kah lian theih ding inhong vaihawm ning hong ci hi. Dr Chin Do Kham kiang pan hih thu manpha ka zak khit ciang in kei zong 1998 kum April kha in ka kumpi nasepna Hakha khuapi nusia in Yangon lam pai ta ding ka hih man in ka pianna Buan khua a om ka Pa Thual Zam leh ka nu Do Khua Nuam te tung ah ka vai teng kuppih in nule pa phalna ka ngah khit ciang in Yangon manawh in sang a kah ding in ka ki thawi ta hi.\nYangon khuapi ah ka sangkah sung kum nga vilvel sum lepai sapna om lo zah dong in hong huh hong panpih Dr Chin Do Kham pen kei a ding in akimu thei ka leitung pasian a hi a, ka pianna nule pa lo buang ding in hi zah a hong angvanna te ka ngaihsut ciang in Pasian a itna leh Zomite hong veina , ama neek awl taak awl a mibansam mi lenliang , mi genthei teng ahuhna , te phawk kawm in Dr Chin Do Kham' nusiat azi atate , asanggam laizomte leh atu atate khempeuh leh Zomi adah akapte i khuitui malte khem peuh i gawm khopna in hih lai malte hong gelh khia ing. TOPA IN ADAH A KAPTENG KHEMPEUH AMA KHA SIANGTHO TAWH HONG OM KHAWM SAK HEN LA HEHNEPNA SANGPEN HONG PIA CIAT TA HEN.\nDr Chin Do Kham a itte khempeuh sung tawh adah khawm ;\nPastor , Olive Christian Church , Yangon


url: =Jeremiah 46 | Siantongluan.net\nJeremiah 46 |\nGamdangte thu tawh kisai-in Topa in kei kiangah thu hong gen hi.\nJosiah tapa Jehoiakim, Judah gamah kumpi a suahzawh kum li a phak hunin Babylon kumpipa Nebukhadnezzar in Eufratis gun gei Karkhemish khua-ah Egypt kumpipa Faro Neko simin a zo hi. Egypt kumpipa galkapte tawh kisai-in hih bangin a hong gen hi:\n"Na lumte uh la un la galsim dingin kuankhia un!\nSakol vante vawh un la, tuang ta un, sakol galkapte aw. Na sik lukhute uh khu un la, na teipite uh tat hiamin, na sik puante uh silh un.\n"A bangci mawk ahi hiam? Amaute lungmangin a nungkik ta uh hi. A galkapte uh kilehhawl a, lau-in taikekmang mawk uh hi. Kinungleh hei kiklo uh hi; mun khempeuhah launa vive!\nA manlang pente zong paikhia thei tuanlo uh a, galkapte zong suaktalo uh hi. Leilu lam Eufratis gun gei-ah hoi-in a tuk uh hi.\nNail gunpi bangin a hong khang, guntui khang a bang kua ahi hiam?\nNail gunpi bangin Egypt gam hong khang a, guntui khang hong bang hi. Amah in, kei ka khang ding a, leitung khempeuh ka tuam ding hi. Khuapite leh a sunga teng mite ka susia ding hi, a ci hi.\nSakolte aw, mai nawt un; sakol leengte aw, hat un! Lum a tawi Ethiopia mite leh Put mite aw, thal tawi a siam Lud mite aw, na galkapte uh kuansak un.\n"Bang hang hiam cih leh tuni pen Vanglian Topa Pasian ni hi a, phu a lakkik ni, a galte a thuk ni ahi hi. Namsau in amaute that ding a, a kham mateng a si uh a dawn ding hi. Bang hang hiam cih leh Vanglian Topa Pasian in Eufratis gun gei leilu lamah amaute biakna-in a nei hi.\nEgypt nungakte aw, Gilead gamah pai un la, damna zatui va la un. Zatui tampi na zat khit uh hangin damna na ngah tuan kei uh hi.\nGamdangte in na zumhuaina uh hong za khin uh a, leitung bupah na kahna aw uh kiza hi. Na galkapte uh khatlekhat kiphukha-in, a nihun a pukkhawm uh hi," a hong ci hi.\nEgypt gam a sim dingin Babylon kumpipa Nebukhadnezzar hong paina tawh kisai-in Topa in hih bangin kei kiangah a hong gen hi:\n"Egypt gam leh Migdol khua-ah va gen in. Memfis khua leh Tahpanhes khua-ah va taangko in: Kigingsa leh kithawisa-in om un; bang hang hiam cih leh namsau tawh note hong kithat khin ding hi, va ci in.\nBang hangin na bawngtal pasian uh Apis guallelin taimang ahi hiam? Topa in amah a vattuk hang ahi hi.\nNa mite uh tampi tak hoi-in tuk uh a, amaute in khatlekhat kiangah, Kithawi dih un; i mipihte kiang, i suahna gamah va ciahkik ni; tua hi leh hih namsau tawh sihna pan i suakta ding hi, a kici uh hi.\n"Egypt kumpipa Faro, min thak khat pia un la, Kam si bekin hun mawk beisakpa, ci ta un.\nVanglian Topa keimah Kumpipa ka hi hi. Taber mual, mual khempeuh sangin sangzaw-in, Karmel mual, tuipi tungah sangpi-in a dawktoh bangin, no hong simpa thahatna a lian mahmah ding hi.\nEgypt gamah a tengte aw, note salin a hong kipaipih cianga ding na puanlomte uh zialkhol un. Bang hang hiam cih leh Memfis khua gamlak suak ding a, kisia gawpin, kuamah tenglo ding hi.\nEgypt gam, bawngla hoih mahmah tawh a kibang hi. Leilu lam panin a hong leeng cippi in amah a pet hi.\nA galkap cialte nangawn amaute lakah bawngno hatlote a bang lel uh hi. Pangloin, do tentanlo uh a, nungkikin a taikek uh hi. Bang hang hiam cih leh amau kisiat ding ni, amau gimthuak ding ni, hong tungzo hi.\nA galte uh hong kuan uh ahih manin Egypt mite gul tai bangin zutkhat a kisuah uh hi. A galte uh sing phuk bangin hei tawh hong kuan uh hi.\nGam pha lua-in a kiphut zawhloh hangin a galte un a singte uh a phukmaisak teitei ding uh hi, Topa in a ci hi. Bang hang hiam cih leh amaute kauphe sangin tamzaw uh a, simzawhloh zahin a tam uh hi.\nEgypt nungakte a maizum ding uh hi. Leilu lam panin a hong pai mite khutsungah amaute a kipia ding uh hi," a hong ci hi.\nVanglian Topa, Israel mite Pasian in, "En un: Keimah in Thebes khua-a Amon pasian leh Faro kumpipa-a kipan a pasian-te uh leh a kumpite uh, Egypt kumpipa leh amah a muang mi khempeuh tungah gimna ka tungsak ding hi.\nAmaute a that nuam Babylon kumpipa Nebukhadnezzar leh a uliante khutsungah amaute ka pia ding hi. Ahi zongin Topa in kong cihin-ah, nidang lai bangin Egypt gamah mi a tengkik ding hi.\nAhih hangin lau kei un, ka nasempa Jakob suante aw. Patau kei un, Israel mite aw. Bang hang hiam cih leh gamlapi panin note kong honkhia ding a, na suanlekhakte uh saltanna gam panin kong honkhia ding hi. Jakob suante hong ciahkik ding uh a, nuamtakin a om ding uh hi. Kuamah in amaute a lausak nawn kei ding hi.\nTopa in kong cihin-ah, ka nasem Jakob suante aw, lau kei un. Bang hang hiam cih leh note kong ompih hi. Note ka hong thehthangna gamte khempeuh ka susia khin ding a, ahih hangin note kong susia khin kei ding hi. A kilawm zahin kong thuhilh ding a, gim pialoin kong mawk koih kei ding hi," a hong ci hi.\nTedim Lai Siangtho / Laibu: Jeremiah 46


url: =Temporary Fencing Rental Eleele, Hawaii\nTemporary Fencing Rental in Eleele, HI\nNeed a Temporary Fencing Rental in Eleele, HI?\nTemporary Fencing Rental are available* in Eleele.\nTemporary Fencing Rental Schofield Barracks HI


url: =LESSON 3 | APRIL 11-17 JESUH LEH SAWLTAKTE’N LAI SIANGTHO A MUHZIA ~ MUC\nLESSON 3 | APRIL 11-17 JESUH LEH SAWLTAKTE’N LAI SIANGTHO A MUHZIA\nAdmin 2:55:00 PM Articles, Sabbath School Lesson\nLESSON 3 APRIL 11-17\nJESUH LEH SAWLTAKTE’N LAI SIANGTHO A MUHZIA\nTU KAAL SUNG SIM DING: Matt.4: 1-11; 22: 37 – 40; Lk. 24: 13 – 35; 44, 45; 4: 25 – 27; Sawl. 4: 24 – 26.\nKAMNGAH: “Ahi zongin Jesuh in, “Lai Siangtho sungah, ‘Anlum bek tawh mite nungta lo a, Pasian genkhiat thute tawh nungta zaw hi,” ci-in kigelh hi lo ahi hiam? ci-in a dawng hi. Matt. 4:4.\nTuhun khangthak sungah mi tampi in leitung pilna, ngaihsutnate siksanin Lai Siangtho thu kantel uh a, tua in Lai Siangtho in a gen thu uplohna, Lai Siangtho thuneihna nialna cihte piangsak hi. Lai Siangtho in tuhun tawh kituak nawn lo hi; tuhun pai zia a thei lo tanglai mite gelh laibu mawkmawk khat hi lel hi, ci uh hi. Lai Siangtho in Pasian in mihingte a hong muh zia hong hilh hi napi, tua bangin a um lo mite in Lai Siangtho sung a om thu kimkhat siksanin, Lai Siangtho pen mihing in Pasian a muh zia a kiciaptehna hi, ci uh hi. Tua bang ngaihsutna in Lai Siangtho in tuhun tawh kituak nawn lo hi, cih ngaihsutna hong guan hi.\nTua bang ngaihsutnate i nial hi. Thuciam Thak sungah Jesuh leh sawltakte in Lai Siangtho (Thuciam Lui) a muhzia, a pom zia uhkimu thei hi. Bangci bangin Thuciam Lui mite, munte leh thupiangte tawh kizopna nei thei uh hiam? Bangci bangin Thuciam Lui gen thute a khiatna pulaak uh hiam? Pasian Kammal a um lo mite bang lo-in Jesuh leh Sawltakte bangin Lai Siangtho zui ciat ni.\n‘A KIGELH HI’\nTuiphum John in Jesuh a tuiphum khit ciangin Honpa in a nasep kipan hi. Tua a kipan Kha Siangtho in Judea gamlakah paipih-in, tua munah Jesuh in mihing ahihna tawh thanem mahmah-in a om laitak Satan’ zia-etna thuak hi.\nMatt. 4: 1-11 sim in. Koi bangin Jesuh in Amah mah-in Satan zia-etnate do hiam? Hih thu tungtawnin nuntakpih ding bang thu na ngah hiam?\nGawlduhna tawh zia-etna a thuak ciangin Jesuh in “mihing in an le tui bek tawh nungta lo hi. Pasian kam pan a pusuak thu tawh nungta hi, ci-in Lai Siangtho sungah kigelh hi, ci-in dawng kik hi (Matt. 4:4). Jesuh in nuntakna nei THU, na khempeuh kipatna THU pulaak hi. Tua in Lai Siangtho phungpi leh a thuneihna pulaak ahi hi. Leitung minthanna, vangliatna tawh a kizol ciangin Jesuh in “ Na Topa Pasian bek na bia ding hi,”ci-in hilh hi (Matt. 4:10; Lk. 4:8). Biakna mantak in mihing bulphuh hi lo-in, Pasian bulphuh hi. Biakna man in Topa Kammal zuihna tungah kinga ahihna Khrih in hong hilh pha hi. A tawpna-ah Satan in nate iplahna leh upmawh thu tawh Jesuh a zia-et takteh, Jesuh in “Na Topa Pasian na zia-et kei ding hi,” ci-in kigelh hi lo hiam, (Matt. 4: 7; Lk. 4: 12), ci-in Lai Siangtho mah siksanin Satan zia-etna dawngkik hi.\nSatan in thum vei Jesuh a zia-etna khempeuh ah Jesuh in Lai Siangtho sungah ‘Kigelh hi,” ci-in dawngkik hi. Lai Siangtho lo-in Satan zia-etna zawhna ding om lo hi. Hih in ei adingin manpha hi. Thu upna, thuzuihna-ah a bulpi ding leh i dinmun sittelna dingin Lai Siangtho bek mah in eite siksan ding ahi hi. Jesuh in Lai Siangtho bek mah siksanin Satan zia-etna khempeuh tungah zawhna ngah hi. Jesuh in Pasian hi. Ahi zongin Satan a do-na khempeuh-ah Jesuh in Pasian Kammal mah tawh do hi.\nMihing hoihsak thu, ngaihsutna, deihkaih, kam tungnung zawhna cihte in zia-etna hong zawhpih hi lo-in, Lai Siangtho kammal bek mah in zawhna ahi hi. Khrih in Lai Siangtho thuneihna leh a vangliatna tawh Satan zia-etna zo hi. Lai Siangtho a muanhuai-na, belhtak ahihna siksanin Khrih in hotkhiat nasep hong kipan hi.\nKoi bangin Pasian Kammal tungah kinga-in A hong gen bangin nungta ding na hiam?\nJESUH LEH THUKHAM\nMatt. 5; 17 – 20; 22: 29; 23: 2, 3 sim in. Khrih in bang thu gen hiam?\nPasian Kammal leh thukham sawl mang dingin Jesuh in a Nungzuite hilh hi. Jesuh in Lai Siangtho thuneihna cikmah hunin nial ngei lohi; mi khempeuh ading ahihna pulaak pha pha hi. A thuhilhna khempeuh-ah Lai Siangtho bulpi in Pasian hi, ci-in pulaak tawntung hi. Sadducess-te tungah “Note in Lai Siangtho thu ahi a, Pasian vangliatna ahi zongin thei lo na hih manun na ngaihsunkhial uh hi,” ci hi (Matt. 22: 29). Lai Siangtho leh a sung a thu-te, a thu-in theihna bek in, thuman phungpi Topa theihtel nadingin kicing zo lo hi. Jesuh in thuman thutak hi.\nMatt. 22: 37 – 40 in, Jesuh in Moses thukham a muhzia bang pulaak hiam?\nJesuh in Thukham hilh sia-te khat tungah tua ma kum 1500 val khin hunlai-a Moses tungah kipia Thukham Sawm deihna a huampi-in pulaak hi. Jesuh in Thuciam Lui thukham a sang penpen dinmun-ah lamto ahihna kimu hi. Christian tampite in thukham thak hong kipia khin ahih manin Thuciam Lui thukham kisam nawn lo hi; tua tangin thukham thak hong kipia hi, ci-in ngaihsun uh hi. A taktakin Jesuh in Thuciam Lui siksanin thuhilh hi. Jesuh in a kicing zaw-in thukham deihna hong hilh hi. Thukham khempeuh leh kamsangte pulaak khempeuh in Pasian itna leh mite itna tungah kinga hi, (Matt. 22: 40), Thukham 1-4 in mihing leh Pasian kizopna hong hilh-in, 5-10 in mihing leh mihing kikal kizopna hong hilh hi. Thukham leh kamsangte cih kammal in Thuciam Lui manphatna pulaak hi. Thukham leh kamsangte Thuciam Lui- Moses gelh khempeuh, kamsangte gelh khempeuh, tangthu khempeuh, a huam khin kammal hi.\nKhrih in Lai Siangtho thuneihna pulaak hi. Eite in zong tua bangin Lai Siangtho thuneihna a lenkip ding i hi hi. Lai Siangtho in ciangtan nei lo Pasian kammal hi, siatna khempeuh a beisak ding leh upna bulpi ahi hi.” Ellen G. White, Christ’s Object Lessons, 39, 40.\nLai Siangtho thuneihna sangin innkuan, leitung pilna leh ngei-na tuamtuamte in a hong huzaap zaw hiam?\nJESUH LEH LAI SIANGTHO\nLk. 24: 13 -35, 44, 45 sim in. Koi bangin Jesuh in Lai Siangtho siksanin nungzuite hotkhiat lungdamna thu hilh hiam?\nKhrih a hong sih khit nungah nungzuite in lungmang-in, cih nading thei lo uh hi. Bang hang hi ding hiam? Bang thu pulaak uh hiam? Luke pulaakna-ah Jesuh in nungzuite tungah nih vei kilangh hi. A masa-in Emmaus pai-na lampi-ah kilangh hi. A kik ciangin nungzui dangte tungah kilang hi. Hih mun nihte-ah Jesuh in Thuciam Lui genkholhnate tangtung ahihna pulaak hi. “Tua ciangin Jesuh in Lai Siangtho sungah ama thu a kigennate khempeuh Moses laibu a kipanin kamsangte laibu khempeuh a khiatna a gen hi” (Lk. 24: 27) Tua banah “Moses Thukham laibu sunga kigelh thu khempeuh a tung ding ahi hi. Khrih in sihna thuakin, a ni thum ni-in sihna panin hingkik ding (Lk. 24: 44, 45) genkholhnate a tangtunna ahi hi. Lai Siangtho a theihtel nadingun Jesuh in amaute lungsim kongkhak honsak hi.\n“Kamsangte laibu khempeuh” cih thu in Moses Thukham, kamsangte leh Phatna Late khempeuh huam hi (Lk. 24: 44). Jesuh in mihingin a hong piang THU ahihna hi (Jn. 1: 1-3). Kum zalom tampi lai-a genkholhnate a tangtungin Lai Siangtho vangliatna (thuneihna) hong hilh hi. Ama kammal vangliatna siksanin a nungzui-te sepzia ding Jesuh in ama nunzia mahmah tawh hilh hi. Hotkhiat lungdamna thu gen dingin paikhia dingin a kisawl banginnungzuite in zong a pai-na khempeuh uah Lai Siangtho hilhcian uh hi. Mun khempeuh-ah thuman theihtelna zel-in, mi tampi in kikhel uh hi.\nNungzui 12 tungah a thupiak om bangin tu-in zong eite tungah thu hong pia hi. “Vantung leh leitungah om vangliatna khempeuh kei hong kipia hi” (Matt. 28: 18-20). Tua vangliatna in Pa, Tapa leh Kha Siangtho siksan hi. “Tua ahih ciangin note pai unla, midang khempeuh, keima nungzui mi suaksakin, Pa min, Tapa min leh Kha Siangtho min tawh tui sungah na phum un” (Matt. 28: 19). Tua khit ciangin thupiak bulpi “kong thupiakte a zuih nadingun na hilh un,” cih thu-ah Jesuh in bang hong hilh hiam? A hong thupiak in bang hi ding hiam? Ama hong hilh thu khempeuh in Lai Siangtho bulphuh hi. Genkholhna bangin THU siksan-in thu hilh hi; Lai Siangtho genkholhna om bangin Jesuh in a Pa sawl bangin nasem hi.\nJesuh in Lai Siangtho buppi saang khin ahihleh bang hangin eite in zong saang lo ding i hiam? Lai Siangtho sunga kigelh pawlkhat in tuhun-in kisam nawn lo thu om hi taleh, koi bangin Lai Siangtho thuneihna saang thei veve ding i hiam? Na lawmte tawh kikum in.\nJESUH, LAI SIANGTHO KIPATNA LEH A THU\nLai Siangtho in Pasian Kammal hi, ci-in Jesuh in a hong hilh ciangin, Lai Siangtho in Pasian gen thute hi, cih hong hilh ahi hi. Lai Siangtho kipatna in Pasian hi. Tua ahih manin Lai Siangtho in nuntakna nei khempeuh tungah thu nei hi. Gentehna-in Matt. 19: 4, 5 ah Jesuh in Moses gelh thute siksanin thuhilh hi. Ahi zongin hih munah Jesuh in Lai Siangtho sungah kigelh hi, ci ziau lo-in, Piangsak Pa in numei pasal piangsak hi, ci-in Lai Siangtho pulaak genkik hi. Lai Siangtho sunga kigelhte in Pasian kiang pan hong pai ahihna thu hong hilh hi. Moses gelh ahih hangin tua thute kipatna bulpi in Pasian hi, cih pulaak hi.\nA nuai-a Lai Siangthote sim in. Koi bangin Jesuh in tua mite leh a thupiangte theitel hiam?\nMatt. 12: 3, 4___________________________________________________\nMk. 10: 6-8 _____________________________________________________\nLk. 4: 25 – 27 ___________________________________________________\nLk. 11: 51 ______________________________________________________\nMatt. 24: 38 ____________________________________________________\nJesuh in Thuciam Lui sung a kigelh thute, mun le mualte, a kihel mite in a om takpi mah ahihna pulaak hi.Piancil 1, 2; Abel (Pian. 4), David in biakbuk anlum a nekna, Elisha cihte in a piang taktak thu ahihna pulaak hi. Kamsangte thuakna zong pulaak kikkik hi (Matt. 5; 12; 13: 57; 23:34 – 36; Mk. 6: 4). Lauhuai thute a hilhkholhna-ah Noah hunlai thupiangte hih bangin pulaak hi: “Tuiciin a tun ma hunin, teembaw sungah Noah a tum ni hun ciang dong, mite anne zune-in om uh a, mo kipi, mo kikha-in nuntak ngei-na bangin om uh hi. Tuiciin hong tungin tui in mi khempeuh a tupcip hun ciang dong, kuamah in bangmah a theih loh mah bangin Mihing Tapa hong pai ciangin zong kuamah in thei khol lo ding uh hi”(Matt. 24: 38, 39). Jesuh in tua bangin a thuhilhna khempeuhah Pasian thukhenna hangin a piang thute pulaak hi.\nJesuh in a piangkhinsa thute a genkik ciangin, tuhun Khristian tampite in Satan khemna sung tungin Satan leh a pawlte tawh kipawl ahihna thu hong hilh hi lo hiam? Bangci bangin tua bang khemna tawh kipelh ding i hiam?\nSAWLTAKTE LEH LAI SIANGTHO\nThuciam Lui a gelhte in Jesuh mah bangin Lai Siangtho in Pasian tung pan hong pai hi, ci uh hi. Thu upna, gamtat zia le tong, a tangtungkhin genkholhnate leh Thuciam Lui in Pasian Kammal a thuneihna saangkim uh hi. Amaute in Lai Siangtho sung thute lenkip uh a, a thuneihna khat zong nial lo uh hi. Sawltakte in Pasian Kammal thuneihna a telzia uh a nuai-a Lai Siangthote in bang pulaak uh hiam?\nSawl. 4: 24 – 26\nSawl.13: 32 – 36\nLai Siangtho in Pasian kammal tawh kizopna nei ahihlam kimu hi.Sawl.4 sungah Kha Siangtho tawh a kidim madeuh-un, nungzuite in Peter leh John a suahtakna hangin Topa min a phat uh hi.Tua bangin Topa min a phatna-uhah awging ngaihtakin lasa uh a, ama nasem David tungtawnin Pasian in Piangsak Pa hi, ci-in minphat uh hi. Tua in David kammalte in Pasian kammal mah hi, cih hong hilh hi. Sawl. 13: 32 – 36 in David gen thute mah Paul in genkik hi; Ama kammalte mah Pasian kammal mah ahihna hong hilh hi. Aneu 32 ah “Na pu na pate uh tungah Pasian kamciam” ci-in kigelh hi. Romans 9:17 ah Paul in Lai Siangtho kammal Pharoah tungah hong tung hi, cih thu in Pharoah tungah Pasian in a gen thu cih ahi hi. Gal. 3:8 ah zong Lai Siangtho in a gen thute Pasian mahmah in a gen thute mah ahihna kimu hi. Pasian kammal in Pasian mahmah tawh kizom ahihna hong hilh hi. Thuciam Thak a gelhte in Thuciam Lui in Pasian kammal hi, cih thu siksan uh hi. Thuciam Thak sungah Thuciam Lui siksanna mun 2688 val bang om hi. Isaiah siksan mun 400, Late siksan mun 370, Paikhiatna siksan mun 220 om hi. Sawltakte in a gen, a gelh uh thute in kamsangte siksan uh hi. Thuciam Lui genkholhnate a tangtunna a pulaak uh ciangin, “Lai Siangtho ah kigeh hi,” “Lai Siangtho in ci hi” cih kammal tawh pulaak uh hi (Matt. 2:5; Mk. 1:2; 7:6; Lk. 2: 23; 3:4; Rom. 3:4; 8: 36; 1Kor. 1:19; Gal. 4:27;1Pet. 1:16). Jesuh thuhilhnate leh sawltakte gen thute in Thuciam Lui bulphuh uh ahihna kimu thei hi.\nLai Siangtho vangliatna (thuneihna) neu ngaihsut khakna in bang zahin lauhuai hiam?\nNGAIHSUTBEH DING: Ellen G. White, “As a Child,” 68 – 74 and “ The Temptation,” 114 – 123 in the Desire of Ages.\n“Mi kim khatte amau le amau in Pasian kammal sangin a pil zaw-in kingaihsun uh hi. A kip tawntung thuman bulpi Pasian kammal tawh kisittel ding sangin amau theihna, pilna (science) tawh Lai Siangtho sittel uh hi. Amau ngaihsutna, amau theihna, amau deihna tawh kituak kei leh Lai Siangtho nial uh hi.’ Ellen G. White, Signs of the Times, March 27, 1884.\nLai Siangtho sung a kipulaak Pasian ngimna leh Ama pilna theihtelna a nei mite in thuman theihtelna tawh kidim uh a, sia khempeuhte SIA, Jesuh Khrih adingin a kician nasem mite hi uh hi. Khrih in A mite thuman pia hi. Leitungah thuman a kizelsak dingin sapna ngah mite ahi uh hi. THU lo -in siantho-na, thumanna om lo hi. Tua hi-in mi khempeuh in tua THU a theihtel ding uh kisam mahmah hi.” Ellen G. White, Fundamentals of Christian Education, 432.\n1. Jesuh leh Gospel Bu gelhte a kipan Paul in Thuciam Lui pen Pasian Kammal hi, ci-in saang uh ahihleh tuhun mi tampite’n Lai Siangtho a muhkhialhnate uh bangzahin lauhuai hiam? Tua bangin Lai Siangtho upkhialhnate sungah i om khak loh ding bang zahin thupi hiam?\n2. Tuhun Lai Siangtho thukan mi kimkhatte in Lai Siangtho in Pasian kammal taktakin saang zo lo uh a, muang taktak lo uh hi. Tua bang mite in Pasian in ni guk sungin na khempeuh piangsak hi, cih thu um lo uh hi. Leitung leh a sung a nate a hong pian nadingin kum mak tul za tampi kisam hi, ci uh hi. Pasian in Adam a piansak tungin mawhna nei lo, leitung ah mawhna om nai lo cihte nial uh hi. Tuiciin om lo hi, ci uh hi. Abraham zong om kei ci uh hi. Mi kimkhat in Moses leh Paikhiatna cihte huahtawm thu hi, ci uh hi. Jesuh nalamdang bawlte a kipan Jesuh in sihna pan thokik hi, cihte a takpi hi lo hi, ci uh hi. Genkholhna thute zong akiphuak tawm mawkmawk hi, ci uh hi. Lai Siangtho vangliatna, thuneihna leh a thuman thutakte muanlahna a om ciangin hih bang dinmun hong tung ahi hi. Tua bang ngaihsutnate panin thuman theihtelna dingin tua bang mite makaih thei ding i hiam?\n3. Tuesday ni-a dotna tawh kisai-in, Lai Siangtho sung a thu kimkhat in tuhun adingin kisam nawn lo hi taleh, koi bangin Lai Siangtho telthei ding i hiam.


url: =Nov. 17, 2018 | Taam-paa-zaa Tui tawh Damna ~ MUC\nNov. 17, 2018 | Taam-paa-zaa Tui tawh Damna\nAdmin 7:45:00 PM Articles, MISSION NEWS\nTaam-paa-zaa Tui tawh Damna\nCeren Wuysan, 27\nPasian nasepna-a kizang vanleng ka tuan uh a, ka naseppih pa khat tawh Papua, Indonesia mualbul khat ah hong khia hi. Sangnaupang kum 4 vive ka hi uh hi. Ka nasepna mun ding uh mualtungah kahtohma-in van kisam nengneng lei dingin zii ka pai uh hi. Sum nei lo ka hih manun ka kisap mahmah dingte bek uh ka lei uh hi. Taam-paa-zaa lo-in om thei lo ka hih manun ip khat mah ka lei uh hi. Ka pai nading uh mualtungah om lo ding cih thei ka hih manun tampi a lei ka hi uh hi. Kaal nih khit ciangin mualtung khua khat Tinibil ka om uh hi. 1000 Missionary training zo khin ka hih hangun, hih khua-ah koi bangin Jesuh thu gen ding cih ka thei kei uh hi. Khua sung mite lakah Pasian thu a thei nuam kua om ding hiam, ka thei zo kei uh hi. Tua bang hun ciangin thungen ding cih ka phawk uh hi.\nNi khat khua khat le khua khat kawmin ka pai-na uhah mittaw khat in a sanggamte khat Marious inn ah paipih dingin hong ngen hi. Marious inn ka tung uh a, amah pen a khua muh loh zawh kum nih bang pha khin a, bang hang a mittaw cih thei lo hi. Tha khat thu-a khua mu thei lo hih tuak hi. A khuapihte in dawi nasepna hang hi ding hi, ci-in ngaihsun uh hi. Marious le a innkuanpihte in huhna kisam uh hi. Zatui kisam, thu zong ka ngetsak uh hi.\nKa lawmte tawh bang cih ding ka thei kei uh hi. Ko zong thungenin ka nasepna uh lampi hong kihonna ahih nading damna a ngah nadingin Topa tung ka pulaak uh hi. Mualtung mite aa dingin ka puak uh taam-paa-zaa in zatui aa dingin zong kizang thei ahih manin, siavuan ka hih loh uh hangin, a khua muh nading ka hanciam uh hi.\nZingsang khat Marious innah ka hawh kik uh hi. Taam-paa-zaa ka keng uh a, ka phelkhap khit uhteh thungenin a mit ka nuhsak uh hi. Nitak lam ciangin ka pai kik uh a, Marious mit ka huh sak kik uh hi. Kaal khat sung zingsang le nitak tua bangin ka hihsak uh hi. Bangmah kilamdang lo, khawl phot ding ka ngaihsun uh hi. A kaal kik ciangin Marious in a khua muh loh kum 2 khit ciangin, tu-in khuavak tawmtawm mu thei hi. Kha khat khit ciangin Marious in tawmtawm mu thei ta hi. Kha khat khit ciangin taam-paa-za zong hong bei hi. Ahi zongin Marious kiangah ka gen kei uh hi. Tu a kipan zatui nam khat tawh kibawl ding hi hang, ci-in bang mah pia nawn lo-in, thungetna bek na nei uh hi.\nTawl khat khit ciangin Marious kiang ka hawh kik uh ciangin, a lo ah na nasem hi. Marious in khua mu kik thei ahih manin lungdam mahmahin, a khuapihte kiangah zong Jesuh in hong damsak hi, ci-in pulaak kawikawi hi. Tua a kipan khua sung mite kiangah hotkhiatna thu gen ding lampi khat hong kihong hi. Khua sung mite in thungen ding hong sam uh a, pastor, doctor ci-in hong sam uh hi. Tua bangin thungetsakin Lai Siangtho thu sinpihin, mi 7 hong kituiphum hi.


url: =Paul Simon – So Beautiful or So What (2011) - brushvox.com\nHome › Grilled Records › Paul Simon – So Beautiful or So What (2011)\nThis is the 11 solo album by Paul Simon, best known for his success, beginning in 1965, as part of the duo Simon & Garfunkel, with musical partner Art Garfunkel. Simon wrote most of the pair’s songs and in 1970, at the height of their popularity, the duo split, and Simon began a successful solo career, recording three highly-acclaimed albums over the next five years.Songs like “50 Ways to Leave Your Lover” haunting me since my childhood…\n“So Beautiful or So What” its quit beautiful, Simon managed to blending a charming cocktail of folk, rock and blues with some refreshing spices of bluegrass and the whole album have a kind of friendly, familiar, good-old days feeling, it may sound old-fashioned and probably it actually is, but still, it has charm and style and in a twisted world like ours, Simon being Simon it’s almost a bravery.\nPaul Simon – Official Site\n← The Dark Sides of the Moon\nBeliever – Transhuman (2011) →


url: =GCD :: Issue :: Masked Raider #67\nMasked Raider #67\nfrom Billy the Kid (Charlton, 1957 series) #11 (February 1958)\nAmbush at Mainstreet (Table of Contents: 1)\nMeet Thunder (Table of Contents: 2)\nTailor-Made Bad Man (Table of Contents: 3)\nThe Place of the Vision (Table of Contents: 4)\nBaby Faced Terror (Table of Contents: 5)\n1. Ambush at Mainstreet\n2. Meet Thunder\n3. Tailor-Made Bad Man\n4. The Place of the Vision\n5. Baby Faced Terror


url: =Зарядное устройство для HP Pavilion ze4222 TopON TOP-DT01S\nОписание блока питания для HP Pavilion ze4222 TopON TOP-DT01S\nЗарядное устройство для HP Pavilion ze4222 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.\nЗарядное устройство для HP Pavilion ze4228 TopON TOP-DT01S


url: =Video: Aki sihbawlnuam papi khatin lamzikpi lehzuih in mawtaw phenghawlgawp :: ZOMI DAILY\nposted on 19 January 2018 at 10:21 pm Lomkholna: Malaysia, News, Sawltak, World\nMalaysia, Petaling Jaya sung aom New Pantai Expressway (NPE) kici lamzikpi tungah mawtawhawl pasal khatin lamzikpi lehzuih “drove againt the traffic” in hawlgawp hi. Tuabang in ahawl laitak Video akizaih pen lamdang kisa in ki thehzakgawp “Viral” hi.\nPolice te genkhiatna ah PJS1 ah zanni nitaklam 4:50pm hunpawl in thupiang ci a, mawtaw hawlpa pen alungsim mantaklo leh amahleh amah aki sihbawlsawm in mawtaw apheng hawlgawp cimawk hi.\nA mawtaw zatpen Perodua Viva akangkhat hi a, Driver papen kum 68 aphakhin khat kici hi.\nTuabang in lamzikpi lehzuih in ahawlgawp laitak Video akizaih pen Minute 5 sungbang sawt a, tuzingsang akipan Malaysia Social Media tuamtuam ah ki thehzak hi.\nVideo sungah tua Perodua Viva mawtaw pen lamzikpi lehzuih ahih manin, amai ah mawtawte’n aki phutkhakloh nadingin awn ngeingai uhhi. Tuaban ah mawtawhawl pawlkhat in lauhuai salua uh ahih manin, otsan gawp uhhi.\nNPE Patrol Personnel khatinzong khawlsaksawm himahleh athu mangnuam tuanlo in hawlsuak teitei a, ki otsan lala uhhi. Tuakhit ciangin amai ah mawtaw te’n nakhakcip ahih manin, tuapan in ki khawlsak theipan hi.\nVideo: Driver goes against traffic flow on NPE in viral video\nHihvai tawh kisai in palik thunei ahi Petaling Jaya police chief Assistant Commissioner Mohd Zani Che Din in athu hoihtak ki kancianlai hi ci’n genkhia hi. Ahi zongin NPE Patrol Personnel penin hihvai tawh kisai in bangmah Police Report bawlna neilo cihi.\nMore: Malaysia, Penang ah Motorcycle leh mawtaw ki nakphukkhak mahmah in mi 1 si\nPolice Report akibawlloh hangin, hih Video pen aki thehzakgawp ciangin District Traffic Police te’n Report bawl uh a, “Section 42 of the Road Transport Act” thukhun tawh thu kibawlding in kikansan cihi. Tuaban ah Video sungah akihel NPE Patrol Personnel zong hongpai henla, hihvai kancianna ah honghuh hen ci’n palik thuneipa in genkhia hi. Sawltak #zomidaily\nPrevious: Tuni Zangkong Khuahun: Rakhine makai Dr Aye Maung vai\nNext: Yamim Noraim: The Days of Awe ~ Dim Lun Zam


url: =Lengte in mt. 36/38 ca. 60 cm. - kaneelrood/wit met print\nkaneelrood/wit met print Bestelnr.: 91605581 € 9,99\nblauw/wit met print Bestelnr.: 91598281 € 8,99\nKleur: kaneelrood/wit met print\nBroek met elastische band en boordjes van TENCEL™ lyocell RAINBOW 32,99 €


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Videotapes ✖Remove constraint Subject: Videotapes Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names The New York State Tenants & Neighbors Coalition ✖Remove constraint Names: The New York State Tenants & Neighbors Coalition


url: =Cunnamulla Airport Weather Forecast, QLD - WillyWeather\nThargomindah Airport (178.4km)\n56%Thargomindah Airport (178.4km)\n1mm (0mm Last Hour)Thargomindah Airport (178.4km)\n20.4km/h (24.1km/h Gusts) Thargomindah Airport (178.4km)\n12.1 °C Thargomindah Airport (178.4km)\n1010.1 hPa Thargomindah Airport (178.4km)\n5.1 °C Thargomindah Airport (178.4km)\n1 Thargomindah Airport (178.4km)\nUpdated 8 mins ago (178.4km away)\nCunnamulla Airport Weather Forecast\nCunnamulla Airport weather forecast issued today at 4:11 pm. Next forecast at approx. 5:11 pm. 1-Day3-Day5-Day\nCunnamulla Airport Temperature Statistics View More\nCunnamulla Post Office (6km)